langs: it gl gl gl ca gl en gl pt gl gl it pt gl gl it nl gl gl es gl gl gl gl gl gl it nl gl gl gl gl gl gl gl gl gl gl en es it nl gl gl es gl gl gl gl gl gl gl es it nl gl gl es gl gl gl it nl gl gl gl gl gl gl gl gl gl nb gl gl gl gl gl gl gl es gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl ca gl gl gl es gl gl en en es

text:
Vida e actualidade da Diocese de Lugo
Os bispos de Mondoñedo-Ferrol e Lugo no santuario da Saleta
Con motivo de celebrar a Curia diocesana lucense un retiro coresmal impartido polo Bispo de Mondoñedo Manuel Sánchez Monge, o día 29 de marzo estarán en Siador (Silleda) os bispos das dúas dioceses, ademais de vigairos, delegados diocesanos… A elección  de Siador está motivada por celebrarse alí, ata o 19 de setembro de 2014, un Ano Xubilar, tras 150 anos de devoción a Nosa Señora da Saleta.
Categorías DioceseEtiquetas retiroDeixa un comentario
Xornada de formación sobre pastoral da saúde parroquial
Será o 31 de marzo no salon de actos do Seminario Maior de Lugo de 11 a 14h. Destinatarios desta Xornada son sacerdotes e os seus colaboradores na atención pastoral a enfermos e maiores.
O relator será Jesús Martínez Carracedo, sacerdote de Vigo, director do Departamento de pastoral da saúde da Conferencia Episcopal Española (imaxe superior).
Organiza a Delegación episcopal de pastoral da saúde de Lugo.
A participación é gratuíta. Non fai falta inscrición previa.
Categorías DioceseEtiquetas Pastoral da SaúdeDeixa un comentario
Miguel Ángel Álvarez: Quero ver ao Señor
28/03/2014 por A Nosa Voz
A miúdo penso que temos “demasiadas cousas”… chega o boletín de noticias da Diocese e todas as semanas unha morea de actividades. Nos taboleiros de anuncios das igrexas non hai sitio para tanto cartel. As mesas do fondo do templo están ateigadas de estampas, trípticos, anuncios e “propaganda espiritual”.
Non podo evitar pensar mal e preguntarme se, tanta actividade ao redor da fe, servirá de algo, ou se máis ben estaremos esquecendo o esencial.
Como o cego de nacemento, que aparece no evanxeo do IV domingo de Coresma, eu tamén quero ver. Non quero ver calquera cousa. Quero ver ao Señor, ao mesmo que nos fala ao corazón e que temos diante de nós. Quero crer. Quero prostrarme só ante El.
Achégase a Semana Santa, e con ela outra lista inxente de actividades nas parroquias e nas rúas da cidade. Quedaranos tempo para ver ao Señor?.
Non quero ser pesimista nin malo. Non quero deixar sen valor o traballo e a ilusión de tantos confrades e de tantos compañeiros sacerdotes e o meu propio. Eu só quero ver ao Señor.
Párroco de San Froilán
Categorías OpiniónEtiquetas feDeixa un comentario
Acordos da Xunta de Confrarías para a Semana Santa de Lugo
28/03/201428/03/2014 por A Nosa Voz
O 27 de marzo, celebrouse a reunión da Xunta de Confrarías de Lugo para preparar os actos da Semana Santa 2011.
Entre os acordos adoptados están os seguintes:
– Pregón de Semana Santa o 5 de abril: No acto do pregón haberá un concerto a cargo dos alumnos de Coro e Orquestra de corda de grao profesional do Conservatorio de Música Xoán Montes de Lugo. O pregoeiro será o xornalista Manuel Silva García.
– O cartel anunciador da Semana Santa 2014 foi encargado ao fotógrafo lucense Eduardo Ochoa.
– II Xornadas de Formación confrade o martes 8 de abril: o Vigairo Xeral da Diocese, Mario Vázquez Carballo, tratará o tema “Ser confrade hoxe na Igrexa”.
– Vía Crucis o venres 11 de abril, dedicado á Exhortación Apostólica do Papa Francisco, Evangelii Gaudium.
Categorías DioceseEtiquetas Semana SantaDeixa un comentario
A Secretaria Xeral de Igualdade, Susana López Abella, visitou Cáritas Lugo
26/03/2014 por A Nosa Voz
A Secretaria Xeral de Igualdade, Susana López Abella, visitou o mércores 26 de abril a primeira hora da mañá as instalacións de Cáritas Diocesana de Lugo. Na foto, con Ginés Plaza e Mónica Yáñez, director e secretaria xeral desta institución, caritativa no departamento de Emprego. Abella percorreu todas as instalacións falando cos responsables de cada área e coñecendo de preto o labor que se está a realizar. Finalmente mantivo unha reunión cos directivos de Cáritas na que se expuxeron canles de colaboración con vistas a conseguir máis recursos para a atención aos máis necesitados.
Categorías DioceseDeixa un comentario
1 2 … 6 Seguinte →
Asemblea da Unión Eucarística Reparadora de Galicia 22/05/2019
Pascua do enfermo 21/05/2019
V Certame literario de poesía eucarística e microrrelato 16/05/2019
Festa de San Pascual Bailón 16/05/2019
Concurso de fotografía sobre a Eucaristía e o patrimonio relixioso 15/05/2019
Carta dos bispos de Galicia animando aos pais a solicitar Ensinanza Relixiosa na escola 14/05/2019
Retiro en silencio: Como vivían os primeiros cristiáns a teor dos Feitos dos Apóstolos? 14/05/2019
Que dereitos e obrigacións teñen os curas? 13/05/2019
Peregrinación de limegos á Catedral de Lugo 09/05/2019
Suscríbete e recibirás no teu correo electrónico as novidades da Diocese
Más información sobre las cookies
Aviso Legal – Contacto
Tweets por el @anosavoz.
Adoración Nocturna Ano da Fe apostolado segrar camino de santiago Catedral catequese celebración Centro de Orientación Familiar concerto concurso Corpiño Corpus cáritas Lugo Deus Encontro Eucarístico Lucense Ensinanza relixosa na escola exercicios espirituais familia fe formación Hospitalidade de Lourdes laicos lugo Mans Unidas migracións misioneiros misión en Lugo misións música Nadal Ofrenda do Antigo Reino de Galicia oración Pastoral da Saúde paz peregrinación publicación Sacerdotes San froilán Semana Santa Seminario Vida Consagrada vocacións Xesucristo Xornadas Abertas de Teoloxía xuventude
© 2019 • GeneratePress
A %d blogueros les gusta esto:


document_lang: gl

langs: gl gl gl gl ca gl en gl pt gl gl gl gl gl gl gl en gl gl gl pt gl gl gl gl gl gl gl it nl gl gl es gl gl gl gl gl gl gl it nl gl gl gl uk gl gl gl gl gl gl gl gl gl gl gl es gl es it nl gl gl es gl gl gl gl gl tr it nl gl gl es gl gl gl gl gl it nl gl gl es gl gl gl gl gl gl nb gl gl gl gl gl gl gl es gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl ca gl gl gl es gl gl en en es

text:
Vida e actualidade da Diocese de Lugo
Asemblea da Unión Eucarística Reparadora de Galicia
11 h Recollida de material
Presentación do encontro e participantes
11,30 h Relatorio: “A Eucaristía como don”
12,15 h Coloquio- Dinámica do tema
13 h Eucaristía (Participación dos centros)
16 h Acto eucarístico- Catedral (Imposición de insignias)
17 h Tempo libre. Visita turística Catedral e cidade.
Para inscribirse chamar ao teléfono 982 23 11 43  extensión 119
Categorías IgrexaEtiquetas Unión Eucarística ReparadoraDeixa un comentario
21/05/2019 por A Nosa Voz
O VI Domingo de Pascua a Igrexa española celebra a Pascua do enfermo. Ese día -26 de maio- é o final dun itinerario que se iniciou o 11 de febreiro, Xornada Mundial do Enfermo.
A Igrexa española achégase no seo das súas comunidades parroquiais, ao mundo dos enfermos, as súas familias e os profesionais sanitarios. E mostra o rostro de Cristo curando e acompañando.
O tema desta Campaña é «O voluntariado na Pastoral da Saúde». Todos temos necesidade de ser coidados, acompañados e poder compartir as nosas dores e soidades.
«Gratis recibistes, dade gratis», é o lema deste ano.
Con esta Campaña preténdese recoñecer o valor da gratuidade na entrega ao coidado dos enfermos, como recoñecemento do recibido. Cómpre facer unha reflexión na importancia do voluntariado e a necesidade de animar a máis persoas nesta dirección.
Categorías IgrexaEtiquetas Pascua do EnfermoDeixa un comentario
20/05/2019 por A Nosa Voz
«Vive Cristo, esperanza nosa, e El é a máis fermosa mocidade deste mundo. Todo o que El toca vólvese novo, faise novo, énchese de vida. Entón, as primeiras palabras que quero dirixir a cada un dos mozos cristiáns son: El vive e quérete vivo!»
Con estas palabras comeza o papa Francisco a súa última exhortación apostólica dedicada aos mozos e a todo o pobo de Deus.
Pero estas palabras tamén poden servir como un perfecto lema para este tempo de Pascua no que celebramos solemnemente a resurrección de Xesucristo.
Esta é a gran noticia: «Christus vivit». Hai moitos anos que se espera con ansia a noticia da curación do cancro ou da sida, pero fai dous mil anos xa houbo quen trouxo unha noticia aínda mellor: a vitoria sobre a morte. Non hai nada que supere isto.
É certo que ao longo dos anos da nosa historia persoal temos moitas ocasións de asociarnos á paixón de Xesucristo polas enfermidades e sufrimentos de todo tipo que temos que padecer. Pero non é menos certo que tamén estamos chamados a asociarnos a Xesucristo na súa resurrección, aínda que os límites da nosa fe e a nosa intelixencia impidan que o vexamos coa claridade que nos gustaría.
A vida é un valor absoluto. É das poucas realidades das que podemos afirmar isto con rotundidade. Isto non impide que alguén estea disposto a entregar libremente a súa vida para salvar a dos demais, por exemplo unha nai polos seus fillos. Pero en ningún caso, poderemos dispor ou decidir sobre a vida dos demais e, moito menos, contribuír á súa destrución.
O recoñecemento do valor da vida contrasta coa cultura da morte na que se está sumindo Occidente, na que se permiten, xustifican e até lexislan numerosas excepcións a este valor que se cría absoluto. O número de abortos, as vítimas de guerras, os inmigrantes sepultados baixo as augas dos océanos, a aceptación xa bastante xeneralizada, da mal chamada morte digna (eutanasia) e a grave crise demográfica están a pintar un panorama cheo de rostros tristes que parecen preferir a morte á vida.
Todo o proxecto salvífico de Deus para a humanidade resúmese nunha promesa de vida eterna, á que se chega pola resurrección do seu fillo Xesucristo, que vence á morte facendo que triunfe a vida. «Christus vivit», este é o acontecemento central da fe e que dá sentido á nosa vida e que nos enche de esperanza ante a realidade temporal da morte.
«Christus vivit» para tamén nós teñamos «vida e vida en abundancia» (Xn 10, 10b) e «A gloria de Deus consiste en que o home viva, e a vida do home consiste na visión de Deus» (San Ireneo). Trátase de esperar a vida eterna, pero tamén de vivir xa agora. A novidade da vida eterna é dar plenitude á vida temporal que gozamos agora. Pero se agora estamos dominados pola morte, só na eternidade poderá darse plenitude a esta finitude.
Só Xesús «ten palabras de vida eterna» (Xn 6, 68) e só el é capaz de alegrar os nosos corazóns para que vivamos con esperanza e optimismo esta vida temporal que o mesmo Deus nos regalou como anticipo e como preparación para gozar despois dunha vida eternamente feliz.
Miguel Ángel Álvarez Pérez
Categorías OpiniónEtiquetas resurrecciónDeixa un comentario
V Certame literario de poesía eucarística e microrrelato
16/05/2019 por A Nosa Voz
O Centro Eucarístico Lucense convoca o certame literario de temática eucarística, preferiblemente vencellada coa adoración eucarística en Lugo.
Ademais da modalidade de poesía das primeiras catro edicións, agora inclúese unha nova modalidade: microrrelato, con textos en galego ou castelán dunha extensión máxima de 250 palabras e mínima de 100.
Poden presentarse creacións literarias ata o día 1 de xuño.
Categorías DioceseEtiquetas concursoDeixa un comentario
Festa de San Pascual Bailón
16/05/2019 por A Nosa Voz
O vindeiro 17 de maio, Día das Letras, celebra a Igrexa a festividade de San Pascual Bailón, e con tal motivo o Consello Diocesano da Adoración Nocturna organiza os seguintes actos para honrar ao seu patrón:
Ás 13:30 horas, Eucaristía no altar do Bo Xesús da Catedral e, seguidamente, comida de irmandade.
A estes actos o Consello Diocesano da Adoración Nocturna Española convida a participar a todos os adoradores/as da Sección Diocesana, e aos compoñentes das asociacións que comparten este padroado: Adoración Nocturna Feminina, A.R.P.U., Confraría Sacramental, Marías dos Sagrarios e Apostolado da Oración.
Categorías DioceseEtiquetas San Pascual BailónDeixa un comentario
1 2 … 395 Seguinte →
Asemblea da Unión Eucarística Reparadora de Galicia 22/05/2019
Pascua do enfermo 21/05/2019
V Certame literario de poesía eucarística e microrrelato 16/05/2019
Festa de San Pascual Bailón 16/05/2019
Concurso de fotografía sobre a Eucaristía e o patrimonio relixioso 15/05/2019
Carta dos bispos de Galicia animando aos pais a solicitar Ensinanza Relixiosa na escola 14/05/2019
Retiro en silencio: Como vivían os primeiros cristiáns a teor dos Feitos dos Apóstolos? 14/05/2019
Que dereitos e obrigacións teñen os curas? 13/05/2019
Peregrinación de limegos á Catedral de Lugo 09/05/2019
Suscríbete e recibirás no teu correo electrónico as novidades da Diocese
Más información sobre las cookies
Aviso Legal – Contacto
Tweets por el @anosavoz.
Adoración Nocturna Ano da Fe apostolado segrar camino de santiago Catedral catequese celebración Centro de Orientación Familiar concerto concurso Corpiño Corpus cáritas Lugo Deus Encontro Eucarístico Lucense Ensinanza relixosa na escola exercicios espirituais familia fe formación Hospitalidade de Lourdes laicos lugo Mans Unidas migracións misioneiros misión en Lugo misións música Nadal Ofrenda do Antigo Reino de Galicia oración Pastoral da Saúde paz peregrinación publicación Sacerdotes San froilán Semana Santa Seminario Vida Consagrada vocacións Xesucristo Xornadas Abertas de Teoloxía xuventude
© 2019 • GeneratePress
A %d blogueros les gusta esto:


langs: gl gl gl gl ca gl en gl pt gl gl gl gl gl gl gl es gl gl gl es gl gl es es gl it nl gl gl gl gl gl gl gl gl gl it nl gl gl gl gl gl gl gl gl it nl gl gl gl gl gl gl gl gl gl gl gl it nl gl gl gl gl gl gl gl gl pt gl gl es es gl gl es es gl es gl it nl gl gl gl gl gl gl gl gl gl nb gl gl gl gl gl gl gl es gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl ca gl gl gl es gl gl en en es

text:
Xornadas Abertas de Teoloxía – A Nosa Voz
Vida e actualidade da Diocese de Lugo
Relatores das XXXIII Xornadas Abertas de Teoloxía
Luns 25 de febreiro de 2019. 20:00h. Círculo das Artes.
“O culto eucarístico lucense como resposta ao priscilianismo. Ler na actualidade o Argos Divina”.
Relator: Prof. D. Isidro García Tato.
Doutor en Teoloxía pola Ludwig-Maximilians-Universität de Munich, onde foi axudante de cátedra do Prof. Leo Scheffczyk. Incorporouse ao CSIC no Instituto “Francisco Suárez” de Madrid, e no Instituto de Historia. Pertence ao Instituto de Estudos Galegos Padre Sarmiento.
“Orixe histórica da adoración eucarística”
Relator: Prof. D. Lino Emilio Díez Valladares.
Relixioso e presbítero sacramentino. Doutor en Sagrada Liturxia, no Pontificio Instituto Litúrxico do Ateneo San Anselmo (Roma). Profesor de Liturxia na Facultade de Teoloxía da Universidade Pontificia Comillas. Profesor de Pastoral litúrxica e Pastoral dos sacramentos no Instituto Superior de Pastoral, da Facultade de Teoloxía da Universidade Pontificia de Salamanca. Membro da Asociación Española de Profesores de Liturxia.
“La Eucaristía, medicina de inmortalidad”
Relator: Exmo. e Rvdmo. Mons. D. Juan Antonio Martínez Camino.
Bispo auxiliar da arquidiocese de Madrid e titular de Bigastro. Licenciatura en Filosofía e Letras. Doutor en Teoloxía pola Theologische-philosophische Hochschule Sankt Georgen de Frankfurt do Main (Alemaña). Membro da Academia Internacional de Ciencias Relixiosas de Bruxelas e da Real Academia de Doutores de España. Membro da Comisión Episcopal de Doutrina da Fe da Conferencia Episcopal Española.
Categorías DioceseEtiquetas Xornadas Abertas de TeoloxíaDeixa un comentario
Clausura das Xornadas Abertas de Teoloxía
01/03/2018 por A Nosa Voz
As XXXII Xornadas Abertas de Teoloxía foron clausuradas por Francisco Romo e Alfonso Calavia, do Colexio San Ignacio de Torrelodones (Madrid)
Para Francisco Romo, o valor da educación consiste na arte de manter as preguntas fundamentais ao longo de toda a vida. Para iso cómpre unha relación. A maior dor dun educador é non espertar no alumno o interese, o desexo, a necesidade de relación coa vida, coa realidade, co ser. Abondaría con que polo menos o alumno descubrise o interese do profesor, porque  ese é o primeiro lugar para que no alumnado esperte a curiosidade.
Tamén indicou Francisco Romo que “o significado da escola é ser un lugar de encontro entre persoas e o coñecemento entón non é unha mudanza dunha cabeza a outra, dun libro a unha cabeza. Non é unha preparación para o mercado”.
Alfonso Calavia contou a súa experiencia nas aulas: “Empecei a avaliar a preguntas. Cando un aproxímase seriamente a unha materia faise as preguntas últimas. Despois de ler uns capítulos do Quijote alumnos de 15 anos pregúntanse: como unha persoa pode facer xustiza a outra persoa? hai algo fóra de min que faga que o meu corazón se alegre? podemos ser felices? […] Iso é o que mide cando un está facendo un bo camiño educativo, se nas clases poden formularse estas preguntas aínda que non haxa unha resposta inmediata”.
Categorías DioceseEtiquetas Xornadas Abertas de TeoloxíaDeixa un comentario
Carmen Fernández de la Cigoña interveu nas Xornadas Abertas de Teoloxía
28/02/2018 por A Nosa Voz
O martes 27 febreiro no Salón Rexio do Círculo das Artes (Lugo) tivo lugar baixo o título “Educar en la afectividad hoy: legislación, familia, escuela” a segunda conferencia das Xornadas Abertas de Teoloxía. A relatora foi a Doutora en Dereito e docente de Historia do pensamento político español e Doutrina Social da Igrexa (DSI) Carmen Fernández de la Cigoña Cantero.
Para a relatora, hai que ter moi claro que a educación está destinada a un ben: a perfección da persoa. Desde a concepción cristiá, desde a teoloxía e a DSI entendemos que o ben existe (consecuentemente o mal existe e non todo dá igual) e a persoa debe dirixirse ela mesma polos seus propios medios e axudada polos demais a ese fin específico que ao final sen dúbida coincidirá co ben. E debemos educar na verdade en canto que nos encamiñamos cara ao ben. Porque a verdade tamén existe, como consecuencia da existencia do ben.
En canto á lexislación, Carmen Fernández de la Cigoña lamentou que en España a Lei de Educación sexa moeda de cambio entre as distintas forzas políticas.
Categorías DioceseEtiquetas Xornadas Abertas de TeoloxíaDeixa un comentario
O arcebispo de Oviedo, Mons. Jesús Sanz, inaugura as Xornadas Abertas de Teoloxía
27/02/2018 por A Nosa Voz
O 26 de febreiro iniciáronse as XXXII Xornadas Abertas de Teoloxía coa presenza do arcebispo de Oviedo, Mons. Jesús Sanz OFM, que despois de caracterizar á sociedade actual (seguindo entre outros autores a Zygmunt Bauman) foi comentando o papel dos 5 suxeitos implicados na tarefa educativa:
Educando. “A persoa humana é unha obra de arte que ten simultaneamente un sinfín de posibilidades e un sinfín de limitacións. Ambas son un regalo. As posibilidades de quen ten algo que dicir, algo que poder construír. Para que non se conciba o centro do universo chamándose a si mesmo deus, está a limitación de saber que non se sabe todo, non se pode todo e non se ten todo. O educando é unha obra de arte en bruto. Esa obra de arte é única e irrepetible porque fixérona en serio, non a fixeron en serie”.
Educador. “Ten que ser como nai nodriza que sabe transmitir nutrindo a quen está acompañando. Propón, regala. Educar é non permitir que a outra persoa termine sendo inane e morra de fame de descubrir o que leva dentro”.
Familia. “Quen a controle sabe que ten nas súas mans a medio e longo prazo, o mañá. Por iso a familia ten neste momento tantos intentos de control, de mixtificación, de confusión e de disolución”.
Escola. “Importante non só por ensinar os contidos das ciencias e das artes, tamén se convive cunha xeración e hai uns mestres que van formando sen formatear unha visión adulta e madura na propia vida”.
Comunidade cristiá. “É unha síntese das preguntas do corazón humano e das respostas reveladas por Deus. É o lugar onde a miña pregunta é abrazada e respondida por un Mestre. Na comunidade cristiá a miña vida humana atópase cun ti que me permite crecer ata a maduración”.
Categorías DioceseEtiquetas Xornadas Abertas de TeoloxíaDeixa un comentario
Xornadas Abertas de Teoloxía – “O reto de educar”
23/02/2018 por A Nosa Voz
Os días 26, 27 e 28 de febreiro terá lugar a 32ª edición das Xornadas Abertas de Teoloxía. Nesta ocación o título é “O reto de educar. Unha proposta desde a fe” e o programa o seguinte:
Luns 26 Salón Rexio do Círculo das Artes
Conferencia inaugural: “El reto de educar”
Relator: Mons. Fr. Jesús Sánz Montes OFM, Arcebispo de Oviedo.
Licenciado en Teoloxía, esp. Espiritualidade e Teoloxía da Vida Relixiosa. Doutor en Teoloxía. Docente da Facultade de Teoloxía “San Dámaso” de Madrid. Membro do Comité Executivo e da Comisión Permanente da CEE, para o trienio 2017-2020.
Martes 27 febreiro – 20h. Salón Rexio do Círculo das Artes
Conferencia: “Educar en la afectividad hoy: legislación, familia, escuela”
Relator: Carmen Fernández de la Cigoña Cantero
Doutora en Dereito e docente de Historia do pensamento político español e Doutrina Social da Igrexa na Universidade CEU-San Pablo. Conselleira Nacional da Asociación Católica de Propagandistas.
Mércores 28 febreiro – 20 h. Salón de Actos da Deputacíón Provincial
Conferencia: “El arte de educar: el Colegio San Ignacio de Torrelodones (Madrid)”
Relatores: J. Francisco Romo Adanero
Licenciado en Ciencias Políticas e Socioloxía. Licenciado en Filosofía y Letras. Doutor en Humanidades. Director do Colexio CEU San Pablo (Claudio Coello) durante oito anos. Profesor universitario e, dende o 2012, director pedagóxico do colexio San Ignacio de Loyola en Torrelodones.
Licenciado en Filoloxía Hispánica. Profesor de Lingua e Literatura no Colexio San Ignacio de Loyola de Torrelodones en Secundaria e Bacharelato e en FP básica de Agroxardinería.
Categorías DioceseEtiquetas Xornadas Abertas de TeoloxíaDeixa un comentario
1 2 … 6 Seguinte →
Asemblea da Unión Eucarística Reparadora de Galicia 22/05/2019
Pascua do enfermo 21/05/2019
V Certame literario de poesía eucarística e microrrelato 16/05/2019
Festa de San Pascual Bailón 16/05/2019
Concurso de fotografía sobre a Eucaristía e o patrimonio relixioso 15/05/2019
Carta dos bispos de Galicia animando aos pais a solicitar Ensinanza Relixiosa na escola 14/05/2019
Retiro en silencio: Como vivían os primeiros cristiáns a teor dos Feitos dos Apóstolos? 14/05/2019
Que dereitos e obrigacións teñen os curas? 13/05/2019
Peregrinación de limegos á Catedral de Lugo 09/05/2019
Suscríbete e recibirás no teu correo electrónico as novidades da Diocese
Más información sobre las cookies
Aviso Legal – Contacto
Tweets por el @anosavoz.
Adoración Nocturna Ano da Fe apostolado segrar camino de santiago Catedral catequese celebración Centro de Orientación Familiar concerto concurso Corpiño Corpus cáritas Lugo Deus Encontro Eucarístico Lucense Ensinanza relixosa na escola exercicios espirituais familia fe formación Hospitalidade de Lourdes laicos lugo Mans Unidas migracións misioneiros misión en Lugo misións música Nadal Ofrenda do Antigo Reino de Galicia oración Pastoral da Saúde paz peregrinación publicación Sacerdotes San froilán Semana Santa Seminario Vida Consagrada vocacións Xesucristo Xornadas Abertas de Teoloxía xuventude
© 2019 • GeneratePress
A %d blogueros les gusta esto:


langs: gl gl gl gl ca gl en gl pt gl gl en gl gl gl gl gn it nl gl gl gl gl gl gl gl gl gl es gl gl it nl gl gl es gl gl gl gl gl es it nl gl gl gl pt gl en gl gl gl gl gl gl gl gl gl gl es es it nl gl gl es gl gl gl gl gl it nl gl gl es gl gl gl gl gl gl nb gl gl gl gl gl gl gl es gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl ca gl gl gl es gl gl en en es

text:
Vida e actualidade da Diocese de Lugo
Xaxún e Oración pola Paz en R. D. do Congo e Sudán do Sur
O Papa, que se mostrou visiblemente preocupado en diversas ocasións coa situación en República Democrática do Congo e Sudán do Sur, convocou unha Xornada Especial de Xaxún e Oración pola Paz en ambos países. Dita xornada terá lugar o 23 de febreiro (2018), venres de Coresma, e Francisco invitou a todo o mundo, católicos e non católicos, a unirse a ela.
A Diocese de Lugo súmase á iniciativa e invita a todos os fieis a participar o vindeiro venres 23 nunha Santa Misa na propia parroquia, para orar unidos e crecer na nosa responsabilidade segundo estas intencións do Papa. Farase igualmente na Catedral Basílica ás 20h.
Categorías IgrexaEtiquetas pazDeixa un comentario
Busca a paz e corre tras ela
Ao comezo do ano que agora se inicia, experimentamos bos e novos desexos que manifestamos en xestos e palabras. Talvez, un dos bens máis grandes e proveitosos sexa sen dúbida a paz. Por iso, a Igrexa Católica celebra o día primeiro de ano, na oitava do Nadal, a Xornada Mundial da Paz coincidindo coa Natividade de Santa María Nai de Deus a quen os Pais do Concilio de Éfeso aclamaron como Theotokos porque nela a Palabra fíxose carne e dese modo o Príncipe da paz, acampou entre nós.
Xesús de Nazaret, o Fillo de Deus, Príncipe da paz, fronte ás distintas posibilidades que se lle ofrecían de facer fronte á ocupación romana -a resistencia armada, a adaptación oportunista e a resignación pasiva-, sitúase nunha antítese radical: rexeita decididamente a revolución armada, predica a chegada do Reino de Deus e a necesidade de preparar a súa vinda co cambio de corazón. Pero aínda máis: en lugar de reclamar integristamente a lei literalmente interpretada, defende a primacía do ser humano sobre as normas e radicaliza o mandamento do amor cara ao perdón sen límites e o amor aos inimigos. O carácter pacífico e non violento de Xesús atopa a súa expresión en Mt 5 cando proclama ditosos aos axentes da paz e na súa propia paixón sendo vítima dunha violencia inxusta e atroz que inicia o camiño da vitoria e da non violencia activa co acontecemento da resurrección.
O Papa Francisco, con motivo desta Xornada, recorda dun modo especial a quen sofren pola ausencia da paz. De feito, sufrimos todos cando percibimos como se incita ao odio, cando hai escenas de violencia nos fogares, cando os esposos non se respectan e maltratan, cando pais e fillos insúltanse ou cando no canto de orientar as nosas enerxías na promoción dunha cultura do perdón e a reconciliación, exhíbense nalgúns medios escenas de violencia e de desprezo aos máis débiles sen ningún tipo de pudor. De entre os que máis sofren, o Papa invítanos a mirar aos máis de 250 millóns de migrantes no mundo, dos que 22 millóns e medio son refuxiados. Abrazar a quen foxen da guerra e da fame e acollelos con atención vixiante e comprensiva é responsabilidade dos poderes deste mundo e de cada un de nós se de verdade queremos ser construtores da paz. Ao longo da historia, moitos creron no soño da paz. Hoxe, en moitos fogares e en moitos pobos é posible. E este é o mellor testemuño de que non se trata dunha utopía irrealizable.
José Mario Vázquez Carballo
Vicario Xeral da Diocese
Categorías OpiniónEtiquetas pazDeixa un comentario
1 de xaneiro, Xornada mundial da paz
29/12/2017 por A Nosa Voz
A 51ª Xornada Mundial da Paz celébrase o 1 de xaneiro co lema: Migrantes e refuxiados: homes e mulleres que buscan a paz
O Papa Francisco quere lembrar aos máis de 250 millóns de migrantes no mundo, dos que 22 millóns e medio son refuxiados. Para atopar un lugar onde vivir en paz, moitos deles están dispostos a arriscar as súas vidas a través dunha viaxe que, na maioría dos casos, é longa e perigosa; están dispostos a soportar o cansazo e o sufrimento, a afrontar os arames e os muros que se alzan para afastalos do seu destino.
O Papa pide que con espírito de misericordia, abracemos a todos os que foxen da guerra e da fame.
[Ver mensaje del Papa]
Categorías IgrexaEtiquetas migracións, pazDeixa un comentario
O Nobel, a Paz e o Papa
27/02/2017 por A Nosa Voz
A raíz do meu artigo do 31 de decembro de 2016 sobre a mensaxe de Paz do Papa, algunha persoa preguntoume por qué cría que non lle darían o Nobel da Paz ao Papa Francisco. Deixando a un lado as diversas autoxustificacións que poidan elaborar os membros do xurado, aquí trato de salientar as realidades obxectivas que dean unha explicación plausible da non concesión do Nobel da Paz a este Papa e aos anteriores. Entendo que hai dúas razóns fundamentais para esta negativa: unha é especifica para o Papa e a outra é compartida con outros pacifistas aos que tampouco llelo deron a pesar dos seus merecementos.
A PRIMEIRA razón ten que ver coa propia definición do Estado noruego. En España moitos pseudoprogresistas poñen como exemplo de estados laicos aos países nórdicos, aínda que non o son. Fixándonos só no caso de Noruega podemos dicir que é un estado confesional luterano. Así a Reforma Constitucional, que entrou en vigor o 1 de xaneiro de 2017, di o seguinte: “A Igrexa de Noruega, Igrexa Evanxélica Luterana, manterase como a IGREXA NACIONAL EN NORUEGA e SERÁ APOIADA COMO TAL POLO ESTADO”. Antes a súa Constitución dicía: “A relixión evanxélica luterana permanecerá como a relixión pública do Estado”
Calquera das dúas definicións é moi distinta da que dá a Constitución Española, un Estado aconfesional. Por iso podemos dicir que Noruega é un Estado confesional luterano, que ten unha bandeira con unha gran cruz latina que a ocupa por completo.
Dada esta situación do Estado noruego é fácil entender que, por cultura e tradición, o normal é que non se lles pase pola cabeza aos da Academia darlle o Nobel ao Papa da Igrexa Católica de Roma, por moito que sexa merecedor deste galardón.
Non esquezamos que hai 4 estados confesionais na Unión Europea (3 na parte norte e Noruega non é da UE) e ningún é católico, entre outras razóns porque a Igrexa Católica non os quere, ao menos desde o Concilio Vaticano II.
A SEGUNDA razón, compartida con outros pacifistas serios, ten que ver cunha visión global do compromiso coa Paz, que inclúe a transformación do sistema socioeconómico vixente por outro baseado na xustiza, na dignidade inviolable de toda persoa, na defensa do pobre e do seu protagonismo sociopolítico e na defensa do medio ambiente. A loita pola Paz esixe tamén que as institucións sociais estean ao servizo das persoas, especialmente dos máis pobres, xa que os Bens da Creación son para toda a humanidade (Destino Universal dos Bens).
Denunciar que as institucións internacionais, a ciencia, a tecnoloxía e a economía vixente espolian aos pobres para enriquecer aos ricos non pode saírlle de balde a quen faga esta denuncia. O mesmo pasa coa oposición ás condenas a morte: fame, aborto, guerras, eutanasia, execucións, violencias… Ademais defender que o traballo (a persoa) ten que estar sobre o capital non é tolerable para os opresores deste sistema económico que mata (ver a encíclica do papa Francisco: Evangelii Gaudium, 53).
Así temos que na lista de pacifistas sen o Nobel, a modo de exemplo, están: Hélder Cámara, Andrea Ricardi (fundador das comunidades de San Egidio en 1968), Peter Benenson (fundador de Amnistía Internacional en 1961, tres anos despois de converterse ao catolicismo), Lanza del Vasto (fundador das comunidades non violentas El Arca), Jean Goss, María Montesori, Roger de Taizé. L.B. Shastri (1º ministro da India, un dos gobernantes de máis altura moral), etc. e, por suposto, o emblemático pacifista do século XX, Mathama Gandhi.
A min non me cabe dúbida que estes son mellor compañía ca moitos dos gañadores do Nobel da Paz. As decisións da Academia Sueca dos Nobel xeran esas listas, que non lles serven para presumir.
Vistas estas realidades vai ser difícil, por non dicir imposible, que lle dean o Nobel da Paz ao Máximo Facedor de Pontes (Sumo Pontífice), que é o Papa.
Delegado Episcopal de Cáritas
Categorías OpiniónEtiquetas pazDeixa un comentario
Celebración intercolexial do Día da Paz
09/02/2017 por A Nosa Voz
O venres 10 de febreiro comezará o acto pola paz arredor das 11h. Os membros das comunidades educativas dos colexios católicos de Lugo -en total unhas 350 persoas- saen á rúa e sitúanse en distintas zoas do centro, informando á xente, facendo enquisas e repartindo dípticos. Ademais de haber mesas e stands nos barrios de San Antonio de Padua e A Milagrosa, tamén haberá no Campo Castelo, r/ Progreso, r/ da Raíña, Praza Maior, r/ San Marcos, praza do Ferrol e praza Horta do Seminario.
Esta acción faise baixo o título de Laudato Si’: unha ecoloxía pola paz. Este ano o alumnado traballou coa encíclica do Papa Francisco preparando un material informativo e formativo nas titorías dos colexios. A idea é facer chegar o compromiso da Igrexa co medio ambiente, e sobre todo, co coidado das persoas que máis sofren as consecuencias da contaminación, a seca, o cambio climático, etc.
Tamén hai un acto conxunto na praza de Sta María. Todo isto levarase a cabo sempre que as condicións meteorolóxicas o permitan.
Categorías DioceseEtiquetas pazDeixa un comentario
1 2 Seguinte →
Asemblea da Unión Eucarística Reparadora de Galicia 22/05/2019
Pascua do enfermo 21/05/2019
V Certame literario de poesía eucarística e microrrelato 16/05/2019
Festa de San Pascual Bailón 16/05/2019
Concurso de fotografía sobre a Eucaristía e o patrimonio relixioso 15/05/2019
Carta dos bispos de Galicia animando aos pais a solicitar Ensinanza Relixiosa na escola 14/05/2019
Retiro en silencio: Como vivían os primeiros cristiáns a teor dos Feitos dos Apóstolos? 14/05/2019
Que dereitos e obrigacións teñen os curas? 13/05/2019
Peregrinación de limegos á Catedral de Lugo 09/05/2019
Suscríbete e recibirás no teu correo electrónico as novidades da Diocese
Más información sobre las cookies
Aviso Legal – Contacto
Tweets por el @anosavoz.
Adoración Nocturna Ano da Fe apostolado segrar camino de santiago Catedral catequese celebración Centro de Orientación Familiar concerto concurso Corpiño Corpus cáritas Lugo Deus Encontro Eucarístico Lucense Ensinanza relixosa na escola exercicios espirituais familia fe formación Hospitalidade de Lourdes laicos lugo Mans Unidas migracións misioneiros misión en Lugo misións música Nadal Ofrenda do Antigo Reino de Galicia oración Pastoral da Saúde paz peregrinación publicación Sacerdotes San froilán Semana Santa Seminario Vida Consagrada vocacións Xesucristo Xornadas Abertas de Teoloxía xuventude
© 2019 • GeneratePress
A %d blogueros les gusta esto:


langs: gl gl gl gl ca gl en gl pt gl gl en gl gl gl gl gl gl gl gl gl gl gl gl pt gl gl gl es es gl it nl gl gl gl es gl gl gl gl gl gl gl gl gl gl nb gl gl gl gl gl gl gl es gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl ca gl gl gl es gl gl en en es

text:
O labor laical – A Nosa Voz
Vida e actualidade da Diocese de Lugo
Nun artigo anterior reflexionaba sobre que esta é a hora dos laicos. Hoxe reflexionarei sobre a tarefa específica dos laicos, distinta das outras vocacións. Un amigo español dicía con ironía que laico é o que está “al laíco del cura”, o que suxire diversas ideas. Realmente laico é o que desenvolve unha tarefa laical, secular.
Os grupos humanos xeran diversas funcións e tarefas distribuídas entre os seus membros. Na medida que se fagan con sentido común e harmonía repercutirá positivamente no ben de todos. As funcións poden exercerse con diversos estilos, sempre que se fagan dentro do principio cooperativo.
En outubro de 1987 celebrouse o Sínodo dos laicos, que culmina no documento (30-XII-88) “Christifideles Laici” (ChL). Como os presbíteros son servidores dos laicos, o seu Sínodo foi en 1990.
Un Sínodo é unha Asemblea da Igrexa Católica formada por unha representación dos bispos e normalmente invítase a algúns relixiosos e laicos. Hai a posibilidade de participar no proceso de preparación. Coas aportacións elabórase unha Exhortación Apostólica asinada polo Papa, quen lle dá coherencia e unidade. Por iso a Exhortación Apostólica é algo máis ca unha Encíclica papal e achégase ao que sería un Concilio.
No nº 23 da ChL defínese a tarefa específica dos laicos: “O campo propio da súa actividade evanxelizadora é o dilatado e complexo mundo da política, da realidade social, da economía; así como tamén da cultura, das ciencias e das artes, da vida internacional, dos órganos de comunicación social; e tamén doutras realidades particularmente abertas á evanxelización, coma o amor, a familia, a educación dos nenos e dos adolescentes, o traballo profesional, o sufrimento”.
Máis adiante, para que non haxa dúbida, especifica no nº 42 que os laicos de ningún modo poden abdicar da acción na ‘política’ porque aí xógase orgánica e institucionalmente o ben común. Os feitos de abuso de poder, corrupción… non xustifican abandonar o compromiso coa política do ben común.
Isto non é unha novidade na ensinanza da Igrexa, senón que xa estaba nas ensinanzas conciliares como se pode comprobar por exemplo en Lumen Gentium. 31.
Na exhortación ChL (nº.2) especifícanse dúas tentacións nas que ás veces caeron os laicos: “…a tentación de reservar un interese tan marcado polos servizos e as tarefas eclesiais, de tal modo que frecuentemente chegouse a unha práctica de abandono das súas responsabilidades específicas no mundo profesional, social, económico, cultural e político; e a tentación de lexitimar a indebida separación entre fe e vida, entre a acollida do Evanxeo e a acción concreta nas máis diversas realidades temporais e terreas.” Ás veces a caída nesas tentacións é inducida polos ministros ao seu servizo.
Referencias ás tentacións dos laicos para non exercer a súa tarefa específica laical tamén aparecen recollidas no Concilio na Gaudium Spes (nº 43), onde se alude á tentación de descoidar as tarefas temporais e de vivir unha vida relixiosa reducida a certos actos de culto e ao cumprimento de determinadas obrigas morais.
Debemos deducir entón que lles están vedadas ós laicos as tarefas intraeclesiais? Nada diso, pois eles son Igrexa. A mesma ChL no nº 23 expresa como se deben exercer as tarefas intraeclesiais, cousa que non deben esquecer os ministros que os acompañan para que non sexan ‘laicos clericalizados’: “Os diversos ministerios, oficios e funcións que os fieis laicos poden desempeñar lexitimamente na liturxia, na transmisión da fe e nas estruturas pastorais da Igrexa, deberán ser exercitados en conformidade coa súa específica vocación laical, distinta daquela dos sagrados ministros.”
Actualmente están convocados dous encontros laicais pola Conferencia Episcopal Española:
1- “Sobre o papel da Igrexa na sociedade democrática”, no marco do 40 aniversario da Constitución Española (3 e 4 outubro 2018).
2- Un congreso para tratar “o papel e a realidade dos fieis laicos na vida social e eclesial de España”, que terá unha fase preparatoria nas distintas dioceses (novembro 2019).
Estes encontros teñen que servir para medrar en responsabilidade e non quedarse en “cousas bonitas”. Deben axudar a coñecer a realidade persoal e grupal, a ambiental e a institucional, así como para facer un discernimento e xuízo de cómo estamos e cara ónde camiñar, e finalmente para implicarse e comprometerse na acción transformadora persoal, grupal, ambiental e institucional.
Remato con estes dous interrogantes: Teñen claro os laicos cal é a súa vocación específica? Temos claro os presbíteros cal é a vocación específica dos laicos?
Delegado Episcopal de Cáritas
20 de xullo: San Xosé María de Suegos
Cáritas de Sarria organiza unha Merenda solidaria
Deixa un comentario Cancelar a resposta
Recibir un email cos seguintes comentarios dese artigo.
Recibir un email con cada novo artigo.
Este sitio emprega Akismet para reducir o spam. Aprende como se procesan os datos dos teus comentarios.
Asemblea da Unión Eucarística Reparadora de Galicia 22/05/2019
Pascua do enfermo 21/05/2019
V Certame literario de poesía eucarística e microrrelato 16/05/2019
Festa de San Pascual Bailón 16/05/2019
Concurso de fotografía sobre a Eucaristía e o patrimonio relixioso 15/05/2019
Carta dos bispos de Galicia animando aos pais a solicitar Ensinanza Relixiosa na escola 14/05/2019
Retiro en silencio: Como vivían os primeiros cristiáns a teor dos Feitos dos Apóstolos? 14/05/2019
Que dereitos e obrigacións teñen os curas? 13/05/2019
Peregrinación de limegos á Catedral de Lugo 09/05/2019
Suscríbete e recibirás no teu correo electrónico as novidades da Diocese
Más información sobre las cookies
Aviso Legal – Contacto
Tweets por el @anosavoz.
Adoración Nocturna Ano da Fe apostolado segrar camino de santiago Catedral catequese celebración Centro de Orientación Familiar concerto concurso Corpiño Corpus cáritas Lugo Deus Encontro Eucarístico Lucense Ensinanza relixosa na escola exercicios espirituais familia fe formación Hospitalidade de Lourdes laicos lugo Mans Unidas migracións misioneiros misión en Lugo misións música Nadal Ofrenda do Antigo Reino de Galicia oración Pastoral da Saúde paz peregrinación publicación Sacerdotes San froilán Semana Santa Seminario Vida Consagrada vocacións Xesucristo Xornadas Abertas de Teoloxía xuventude
© 2019 • GeneratePress
A %d blogueros les gusta esto:


langs: gl gl gl gl ca gl en gl pt gl gl gl es gl gl gl gl pt gl gl pt pt gl gl gl gl gl gl gl gl es gl es gl war es gl pt gl es gl gl gl it gl pt es pt gl gl pt gl gl gl pt gl it it nl gl gl es gl gl gl gl gl gl it nl gl gl es gl gl gl sk gl gl en gl gl en gl gl gl en lt gl gl pt es en gl pt gl gl gl es es en gl gl en gl pt es pt gl en gl war gl es it nl gl gl es es gl gl gl gl gl it nl gl gl es es gl it nl gl gl es gl gl gl gl gl gl nb gl gl gl gl gl gl gl es gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl ca gl gl gl es gl gl en en es

text:
Encontro Eucarístico Lucense – A Nosa Voz
Vida e actualidade da Diocese de Lugo
VII Encontro Eucarístico Lucense – Corpus Christi
Xoves 31 maio – XOVES DO CORPUS CHRISTI
Antas de Ulla. Parroquia de San Xoán
20:00 Eucaristía e Adoración do Santísimo
Lugo, S. I. Catedral Basílica
20:00 Xoves Eucarístico. Eucaristía e procesión
20:45 Primeiro Concerto do V Festival Internacional de Órgano. Adoro te devote, Hans Ole Thers (Dinamarca), órgano
12:30 V Concurso fotográfico e IV Certame literario: entrega de premios e inauguración da exposición fotográfica
20:00 Novena na honra do Santísimo Sacramento. Ata o domingo 10 de xuño. Predica D. Alfonso Gutiérrez Estudillo, Delegado Episcopal de Cáritas da Diocese de Cádiz-Ceuta
Domingo 3 xuño – CORPUS CHRISTI
LUGO. Praza de Santa María
11:00 Eucaristía e procesión. Actuará o Grupo de Cámara da Banda Filarmónica de Lugo, o Orfeón Lucense e a Coral do Hospital Xeral-Calde
Lugo, Parroquia Santiago A Nova
20:45 Segundo Concerto do V Festival Internacional de Órgano: Lauda Sion Salvatorem.
Lukas Gothszalk (Alemaña), trompeta. Johannes Skudlik (Alemaña), órgano
LUGO. S. I. Catedral Basilica
20:45 Terceiro Concerto do V Festival Internacional de Órgano: Sacris Solemnis. Jan Vermeire (Bélxica), órgano. Giulio Mercati (Italia), órgano
LUGO. S. I. Catedral Basílica
Xornada de adoración ao Santísimo. Todo o día
18:30 Reflexión. “Gaudete et exsultate. Alegraos y regocijaos. Presentación de algunos textos de la Exhortación Apostólica del Papa Francisco sobre la llamada a la santidad en el mundo actual”. D. Miguel A. Álvarez Pérez, Ecónomo Diocesano e Párroco de A Fonsagrada
20:00 Xoves Eucarístico. Eucaristía e procesión
LUGO. Capela Maior do Seminario Diocesano
21:00 Cuarto Concerto do V Festival Internacional de Órgano.
Lidia Basterretxea Vila (Bilbao), Soprano, Claude Hauri (Suiza), Violoncello, Giulio Mercati (Italia), harmonium Dupont.
Lugo, S. I. Catedral Basílica. Claustro
18:30 Summa Poética. Recital poético-eucarístico
Lugo, S. I. Catedral Basílica
20:00 Vésperas Solemnes da Oitava do Corpus Christi
LUGO. S. I. Catedral Basílica
12:00 OFRENDA DE GALICIA AO SANTÍSIMO SACRAMENTO
Preside o Excmo. e Rvdmo. Arcebispo de Santiago de Compostela. Presenta a Ofrenda o Ilmo. Sr. Alcalde de Betanzos
LUGO, Lugo, S. I. Catedral Basílica
20:45 Quinto Concerto do V Festival Internacional de Órgano: Pange Lingua.
Coro Solo Voces (Lugo), Inge Beck (Dinamarca), órgano
Categorías DioceseEtiquetas Encontro Eucarístico LucenseDeixa un comentario
Jesús Folgado: A Catedral, lugar para amar e perdoar
23/06/2017 por A Nosa Voz
A xornada do 22 de xuño, o Encontro Eucarístico Lucense adicouna á adoración ao Santísimo. E ademais, o profesor de Teoloxía de Getafe, Jesús Folgado, pronunciou na Catedral unha conferencia sobre o papel da Basílica.
Jesús Folgado explicou que unha finalidade da Catedral é alimentar como nai a todas as igrexas, primeiro celebrando novos sacerdocios e o resto dos sacramentos. Por iso faise mención específica ao crisma: os bispos son crismados, os fieis son crismados (confirmación, bautismo, unción de enfermos), aos sacerdotes únxenlles as mans.
O Bispo é a esencia do Pai, e como a esencia de Deus é a caridade e a misericordia, por extensión, a Catedral ten que ser a igrexa da misericordia e da caridade. Esta é a tarefa que ten que cumprir calquera Catedral. E aí están os penitenciarios.
Para Jesús Folgado “a Catedral lucense ten unha sorte que non teñen o resto de catedrais: todos os días pode lucrarse a indulxencia plenaria, cumprindo as condicións xerais e a visita ao Santísimo Sacramento, exposto permanentemente no Altar Maior. A Catedral é o centro da misericordia, a cal en Lugo non se reserva para uns días especiais: Lugo ten a sorte de ter un ano xubilar extraordinario, ou un ano xacobeo, todos os días.”
Categorías DioceseEtiquetas Encontro Eucarístico LucenseDeixa un comentario
VI Encontro Eucarístico Lucense
16/06/201716/06/2017 por A Nosa Voz
O programa do VI Encontro Eucarístico Lucense é o seguinte:
Xoves 15 xuño – XOVES DO CORPUS CHRISTI
Ás 20h na Catedral: Sinatura do decreto do novo Seminario Diocesano e Misioneiro Redemptoris Mater
Xoves Eucarístico. Eucaristía e procesión
Ademais da clausura do Curso Pastoral 2016-2017 no Cebreiro, pola tarde (ás 20:45h) a Catedral acolle o primeiro concerto do IV Festival Internacional de Órgano. “Adoro te devote”, con Jacob Lorentzen (Dinamarca), órgano
Ás 12:30h no Seminario Diocesano: entrega de premios aos gañadores do IV Concurso fotográfico e III Certame literario e inauguracion da exposición fotográfica
Ás 20h na Catedral Novena na honra do Santísimo Sacramento. Ata o domingo 25 de xuño. Predicador: D. Andrés Ramos Castro, Capelán do Colexio Maior San Pablo-CEU e Viceconsiliario Nacional da Asociación Católica de Propagandistas.
Domingo 18 xuño – CORPUS CHRISTI
Ás 11h na Praza de Santa María Eucaristía e procesión. Actuará a Banda Filarmónica de Lugo, o Orfeón Lucense e a Coral do Hospital Xeral-Calde.
LUGO. S. I. Catedral Basílica
20:45 Segundo concerto do IV Festival Internacional de Órgano: “Sacris solemnis”. Fabio Ciofiní (Italia), órgano do Evanxeo; Giulio Mercati (Italia), órgano da Epístola
LUGO. S. I. Catedral Basílica
Xornada de adoracion e reconciliación. Todo o día
18:30  Conferencia. “Un lugar para amar y perdonar: la Catedral”. D. Jesús R. Folgado García, profesor do Centro Diocesano de Teoloxía de Getafe
20:00 Eucaristía e procesión
LUGO. Parroquia de Santiago A Nova
21:00 Terceiro concerto do IV Festival Internacional de Órgano: ‘Panis angelicus”. Noemí Mazoy (Lugo), soprano; Lidia Basterretxea Vila (Bilbao), mezzosoprano; Eugenio María Fagiani (Italia), órgano
Ás 20:45 h na Catedral cuarto concerto do IV Festival Internacional de Órgano: ‘Pange lingua”. Coro Solo Voces (Lugo); Arturo Barba (Valencia), órgano
LUGO. S. I. Catedral Basílica. Claustro
18:30 Summa Poética. Recital poético-eucarístico
LUGO. S. I. Catedral Basílica
20:00 Vésperas Solemnes da Oitava do Corpus Christi
LUGO. S. I. Catedral Basifica
12:00 OFRENDA DE GALICIA AO SANTÍSIMO SACRAMENTO
Preside Mons. D. Luis Ángel de las Heras Berzal cmf, Bispo de Mondoñedo-Ferrol. Presenta a Ofrenda a Sra. Alcaldesa de Mondoñedo, Dna. Elena Candia López
Categorías DioceseEtiquetas Encontro Eucarístico LucenseDeixa un comentario
Jaume González Padrós interveu no V Encontro Eucarístico Lucense
02/06/2016 por A Nosa Voz
O xoves 2 xuño ás 18:30 h na Capela do Bo Xesús da S. I. Catedral Basílica houbo unha conferencia titulada “Sacramentum Caritatis: os dous altares” a cargo do liturxista Jaume González Padrós, que se baseou na encíclica de San Xoán Paulo II Ecclesia de Eucharistia e o punto de partida foi a seguinte idea: A Igrexa sen Eucaristia morre, porque sería unha Igrexa sen o Señor.
Jaume González matizou a frase “ao comungar recibimos a Xesucristo” por esquecer tal frase o aspecto trinitario da Eucaristía: no pan eucarístico, grazas ao Espírito Santo recibimos a Xesús, que nos pon e. comuñón co Pai.
Os cristiáns vivimos en tensión como a corda dun arco: por unha parte estamos agarrados ao ceo e por outra á caridade; se a corda non está abondo tensa, a nosa vida non está como debe. De feito, o amor sen liturxia pode converterse en prepotencia ideolóxica.
Jaume González recalcou que é para sentirse impresionado polo feito de que a Igrexa é unha familia da que forman parte Santa Teresa de Jesús, San Juan de la Cruz (de quen citou os versos Aquesta eterna fonte está escondida en este vivo pan por darnos vida, aunque es de noche)… Algo así non pode acabar mal.
Categorías DioceseEtiquetas Encontro Eucarístico LucenseDeixa un comentario
Conferencia do liturxista Jaume González Padrós
01/06/2016 por A Nosa Voz
Categorías DioceseEtiquetas Encontro Eucarístico LucenseDeixa un comentario
1 2 3 Seguinte →
Asemblea da Unión Eucarística Reparadora de Galicia 22/05/2019
Pascua do enfermo 21/05/2019
V Certame literario de poesía eucarística e microrrelato 16/05/2019
Festa de San Pascual Bailón 16/05/2019
Concurso de fotografía sobre a Eucaristía e o patrimonio relixioso 15/05/2019
Carta dos bispos de Galicia animando aos pais a solicitar Ensinanza Relixiosa na escola 14/05/2019
Retiro en silencio: Como vivían os primeiros cristiáns a teor dos Feitos dos Apóstolos? 14/05/2019
Que dereitos e obrigacións teñen os curas? 13/05/2019
Peregrinación de limegos á Catedral de Lugo 09/05/2019
Suscríbete e recibirás no teu correo electrónico as novidades da Diocese
Más información sobre las cookies
Aviso Legal – Contacto
Tweets por el @anosavoz.
Adoración Nocturna Ano da Fe apostolado segrar camino de santiago Catedral catequese celebración Centro de Orientación Familiar concerto concurso Corpiño Corpus cáritas Lugo Deus Encontro Eucarístico Lucense Ensinanza relixosa na escola exercicios espirituais familia fe formación Hospitalidade de Lourdes laicos lugo Mans Unidas migracións misioneiros misión en Lugo misións música Nadal Ofrenda do Antigo Reino de Galicia oración Pastoral da Saúde paz peregrinación publicación Sacerdotes San froilán Semana Santa Seminario Vida Consagrada vocacións Xesucristo Xornadas Abertas de Teoloxía xuventude
© 2019 • GeneratePress
A %d blogueros les gusta esto:


langs: gl gl gl gl ca gl en gl pt gl gl gl gl gl gl gl it nl gl gl es gl gl gl gl es gl en gl gl it nl gl gl es gl gl gl gl gl gl gl gl gl gl gl gl gl gl gl gl es es it nl gl gl es gl gl gl gl gl gl gl gl gl gl it nl gl gl gl es es it nl gl gl gl gl gl gl gl gl gl nb gl gl gl gl gl gl gl es gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl ca gl gl gl es gl gl en en es

text:
Outubro 2017 – A Nosa Voz
Vida e actualidade da Diocese de Lugo
Ás 21h do 1 de novembro terá lugar na Catedral a Vixilia Xeral de Defuntos que cada ano organiza a Adoración Nocturna en sufraxio dos adoradores falecidos que pertenceron á obra, cunha lembranza especial para os que marcharon á Casa do Señor durante o último ano.
O señor Bispo, Mons. Alfonso Carrasco, preside a Eucaristía polos defuntos da Diocese no cemiterio de San Froilán o día 2 ás 17h
Categorías DioceseEtiquetas defuntosDeixa un comentario
No Seminario Diocesano de Lugo haberá un Encontro de leigos o 4 de novembro baixo o título Retos para un laicado maduro e evanxelizador. Está dirixido a todo tipo de segrares, ben sexan catequistas, axentes de Cáritas, profesores, membros de asociacións e movementos, ou ben persoas sen vinculación con parroquias, en definitiva, todo bautizado. Será co seguinte horario:
10:30-11:10 Charla introductoria, polo Delegado de Apostolado Segrar, Alfredo Losada
11:10-12:00 Obradoiro: Como renovar a Igrexa diocesana?
12:30-13:30 Posta en común do obradoiro e diálogo
Categorías DioceseEtiquetas apostolado segrarDeixa un comentario
A voltas co mandato imperativo
30/10/2017 por A Nosa Voz
Preguntaba unha profesora da Universidade Complutense, por que os políticos non lle explican ao pobo o que significa o artigo 67.2 da Constitución? que di así: “Os membros das Cortes Xerais non estarán ligados por mandato imperativo”. Nunca atopei que o explicasen, e iso é o que vou intentar.
Para entendelo convén recordar antes o artigo 66.1, que afirma que “As Cortes Xerais REPRESENTAN ao pobo español”. Que se entende por “representan ao pobo”? Debemos saber que fundamentalmente hai dous tipos de representación, a libre e a vinculada:
a) A representación vinculada supón que os representantes elixidos teñen un poder representativo limitado por un mandato imperativo e dereito de revocación en todo momento. As súas tarefas están ligadas ao asentimento dos representados, é dicir, que os representantes son servidores daqueles aos que representan. O Mandato Imperativo supón que os nosos representantes teñen que facer o que nós lles mandemos.
b) A representación libre implica que o representante elixido non está ligado a instrución algunha dos representados, senón que é señor da súa conduta en función da propia conciencia ou dos seus intereses. Non ten ningunha obriga de facer o que os representados queren ou necesitan. Este representante así elixido convértese en señor investido polos seus electores e non en servidor deles.
No primeiro caso de representación hai que render contas ante os representados, os seus xefes, e no segundo caso será ante si mesmo ou… outras instancias fóra dos electores.
As democracias vixentes no noso entorno son de representación libre, pola que o representante unha vez elixido queda xa fóra do control dos seus representados, de xeito que en vez de ser servidor dos seus electores pasa a servirse deles.
Para que non haxa dúbidas que o artigo 66.1 alude á representación libre está o artigo 67.2 que prohibe a representación vinculada ao afirmar: “Os membros das Cortes Xerais non estarán ligados por mandato imperativo”.
A prohibición do mandato imperativo ten varias consecuencias sociopolíticas, das que destacaría que:
1) Ampara o transfuguismo das persoas elixidas, de maneira que a Constitución as protexe e poden seguir co escano ata o final da lexislatura. Fronte a isto algúns propoñen unha alternativa aínda peor, que o escano pertenza ao partido, co que facultarían aos dirixentes dos partidos para cambiar a calquera parlamentario, concelleiro… que lles resultase incómodo, ou simplemente o cambiarían por outro máis amigo, servil, ou un familiar… Así quédase curto o dito, “o que se move non sae na foto”.
2) Garante que os partidos e representantes políticos non teñen por qué cumprir os programas e promesas electorais. Xa o dicía Tierno Galván: “Os programas electorais están feitos para non cumprilos”. Lembro a amigos que me dixeron nas eleccións de outubro de 1982 que votaran ao PSOE para saír da OTAN e eu respondinlles: “pois se os votaches por iso, perdiches o voto. Se queres, apóstoche unha cea a que nin con referendum saímos da OTAN”. No referendum de 1986 preguntáronme qué votar e contestei: “Se queres que che fagan caso, vota SI e seguimos na OTAN. Se queres que non che fagan caso, vota NON e seguimos na OTAN”. Alguén lembra as tres condicións de permanencia na OTAN que ían coa pregunta?
3) Os elixidos por un distrito ou provincia con representación libre representan a toda a nación, á soberanía nacional, e non propiamente aos seus electores. Representan a vontade da nación, non a vontade dos seus votantes… Outro tema de actualidade, que non analizamos hoxe, o resumimos nunha pregunta: Os traidores da nación, patria… poden decidir o seu futuro?
Ante este realidade de prohibición do mandato imperativo a resposta non é ser máis “pasotas e indiferentes” en política, senón que debemos actuar responsablemente na acción política tendo en conta que:
-Na vida sociopolítica e en moitos sitios hai persoas, grupos e institucións comprometidas co ben, coa xustiza, coa verdade… Hai que descubrilos e colaborar con eles en aras ao servizo dos empobrecidos.
-Tamén hai outras formas de acción e incidencia política máis aló da participación nas eleccións e nos partidos políticos. Neste campo resulta moi valiosa a afirmación de D. Tomás Malagón: “Facer Igrexa é a mellor forma de facer sociedade”.
Delegado Episcopal de Cáritas
Categorías OpiniónEtiquetas parlamentarioDeixa un comentario
Nova tempada dos Cafés teolóxicos
26/10/2017 por A Nosa Voz
Os Cafés Teolóxicos tratan cuestións relixiosas desde a razón. Están pensados tanto para os rapaces máis achegados á Delegación de Xuventude, como aos seus amigos, que tamén son invitados a asistir.
Tras unha charla duns minutos, en mesas con 4-5 persoas debaten sobre o tema. A continación facilítanse papel e bolígrafo para que de xeito anónimo escriban preguntas, dúbidas… e logo respondelas.
Os Cafés teolóxicos programados para esta tempada son os seguintes:
– 27 de outubro: Ecumenismo, unimos ou dividimos?
– 22 de decembro: Ideoloxía de xénero
– 23 de febreiro: Homosexualidade, que di a Igrexa?
– 27 de abril: É posible ser católico no século XXI?
Lugar e hora: R/ Bispo Ona de Echave, 54 (Lugo) de 20:30 a 21:30h
Categorías DioceseEtiquetas Café teolóxicoDeixa un comentario
Eucaristía en honor del Señor de los Milagros
26/10/2017 por José Manuel
Categorías DioceseDeixa un comentario
1 2 … 6 Seguinte →
Asemblea da Unión Eucarística Reparadora de Galicia 22/05/2019
Pascua do enfermo 21/05/2019
V Certame literario de poesía eucarística e microrrelato 16/05/2019
Festa de San Pascual Bailón 16/05/2019
Concurso de fotografía sobre a Eucaristía e o patrimonio relixioso 15/05/2019
Carta dos bispos de Galicia animando aos pais a solicitar Ensinanza Relixiosa na escola 14/05/2019
Retiro en silencio: Como vivían os primeiros cristiáns a teor dos Feitos dos Apóstolos? 14/05/2019
Que dereitos e obrigacións teñen os curas? 13/05/2019
Peregrinación de limegos á Catedral de Lugo 09/05/2019
Suscríbete e recibirás no teu correo electrónico as novidades da Diocese
Más información sobre las cookies
Aviso Legal – Contacto
Tweets por el @anosavoz.
Adoración Nocturna Ano da Fe apostolado segrar camino de santiago Catedral catequese celebración Centro de Orientación Familiar concerto concurso Corpiño Corpus cáritas Lugo Deus Encontro Eucarístico Lucense Ensinanza relixosa na escola exercicios espirituais familia fe formación Hospitalidade de Lourdes laicos lugo Mans Unidas migracións misioneiros misión en Lugo misións música Nadal Ofrenda do Antigo Reino de Galicia oración Pastoral da Saúde paz peregrinación publicación Sacerdotes San froilán Semana Santa Seminario Vida Consagrada vocacións Xesucristo Xornadas Abertas de Teoloxía xuventude
© 2019 • GeneratePress
A %d blogueros les gusta esto:


langs: gl gl gl gl ca gl en gl pt gl gl lt en gl gl gl gl gl gl gl gl gl gl gl gl pt gl gl gl es es gl it nl gl gl es gl gl gl gl gl gl gl gl gl gl gl gl gl gl gl es es it nl gl gl es gl gl gl gl gl gl it nl gl gl es gl gl gl gl gl gl gl gl gl gl gl gl gl it nl gl gl es gl gl gl it nl gl gl es gl gl gl gl gl gl nb gl gl gl gl gl gl gl es gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl ca gl gl gl es gl gl en en es

text:
Vida e actualidade da Diocese de Lugo
Nun artigo anterior reflexionaba sobre que esta é a hora dos laicos. Hoxe reflexionarei sobre a tarefa específica dos laicos, distinta das outras vocacións. Un amigo español dicía con ironía que laico é o que está “al laíco del cura”, o que suxire diversas ideas. Realmente laico é o que desenvolve unha tarefa laical, secular.
Os grupos humanos xeran diversas funcións e tarefas distribuídas entre os seus membros. Na medida que se fagan con sentido común e harmonía repercutirá positivamente no ben de todos. As funcións poden exercerse con diversos estilos, sempre que se fagan dentro do principio cooperativo.
En outubro de 1987 celebrouse o Sínodo dos laicos, que culmina no documento (30-XII-88) “Christifideles Laici” (ChL). Como os presbíteros son servidores dos laicos, o seu Sínodo foi en 1990.
Un Sínodo é unha Asemblea da Igrexa Católica formada por unha representación dos bispos e normalmente invítase a algúns relixiosos e laicos. Hai a posibilidade de participar no proceso de preparación. Coas aportacións elabórase unha Exhortación Apostólica asinada polo Papa, quen lle dá coherencia e unidade. Por iso a Exhortación Apostólica é algo máis ca unha Encíclica papal e achégase ao que sería un Concilio.
No nº 23 da ChL defínese a tarefa específica dos laicos: “O campo propio da súa actividade evanxelizadora é o dilatado e complexo mundo da política, da realidade social, da economía; así como tamén da cultura, das ciencias e das artes, da vida internacional, dos órganos de comunicación social; e tamén doutras realidades particularmente abertas á evanxelización, coma o amor, a familia, a educación dos nenos e dos adolescentes, o traballo profesional, o sufrimento”.
Máis adiante, para que non haxa dúbida, especifica no nº 42 que os laicos de ningún modo poden abdicar da acción na ‘política’ porque aí xógase orgánica e institucionalmente o ben común. Os feitos de abuso de poder, corrupción… non xustifican abandonar o compromiso coa política do ben común.
Isto non é unha novidade na ensinanza da Igrexa, senón que xa estaba nas ensinanzas conciliares como se pode comprobar por exemplo en Lumen Gentium. 31.
Na exhortación ChL (nº.2) especifícanse dúas tentacións nas que ás veces caeron os laicos: “…a tentación de reservar un interese tan marcado polos servizos e as tarefas eclesiais, de tal modo que frecuentemente chegouse a unha práctica de abandono das súas responsabilidades específicas no mundo profesional, social, económico, cultural e político; e a tentación de lexitimar a indebida separación entre fe e vida, entre a acollida do Evanxeo e a acción concreta nas máis diversas realidades temporais e terreas.” Ás veces a caída nesas tentacións é inducida polos ministros ao seu servizo.
Referencias ás tentacións dos laicos para non exercer a súa tarefa específica laical tamén aparecen recollidas no Concilio na Gaudium Spes (nº 43), onde se alude á tentación de descoidar as tarefas temporais e de vivir unha vida relixiosa reducida a certos actos de culto e ao cumprimento de determinadas obrigas morais.
Debemos deducir entón que lles están vedadas ós laicos as tarefas intraeclesiais? Nada diso, pois eles son Igrexa. A mesma ChL no nº 23 expresa como se deben exercer as tarefas intraeclesiais, cousa que non deben esquecer os ministros que os acompañan para que non sexan ‘laicos clericalizados’: “Os diversos ministerios, oficios e funcións que os fieis laicos poden desempeñar lexitimamente na liturxia, na transmisión da fe e nas estruturas pastorais da Igrexa, deberán ser exercitados en conformidade coa súa específica vocación laical, distinta daquela dos sagrados ministros.”
Actualmente están convocados dous encontros laicais pola Conferencia Episcopal Española:
1- “Sobre o papel da Igrexa na sociedade democrática”, no marco do 40 aniversario da Constitución Española (3 e 4 outubro 2018).
2- Un congreso para tratar “o papel e a realidade dos fieis laicos na vida social e eclesial de España”, que terá unha fase preparatoria nas distintas dioceses (novembro 2019).
Estes encontros teñen que servir para medrar en responsabilidade e non quedarse en “cousas bonitas”. Deben axudar a coñecer a realidade persoal e grupal, a ambiental e a institucional, así como para facer un discernimento e xuízo de cómo estamos e cara ónde camiñar, e finalmente para implicarse e comprometerse na acción transformadora persoal, grupal, ambiental e institucional.
Remato con estes dous interrogantes: Teñen claro os laicos cal é a súa vocación específica? Temos claro os presbíteros cal é a vocación específica dos laicos?
Delegado Episcopal de Cáritas
Categorías OpiniónEtiquetas laicosDeixa un comentario
A hora dos laicos
14/05/2018 por A Nosa Voz
Afronto este tema desde a normativa e a ensinanza da Igrexa, non desde opinións persoais. Todo sociólogo sabe que todo grupo humano ten normas de comportamento explícitas ou implícitas. Eu son dos que as prefiren escritas, explícitas, porque así todos poden remitirse directamente a elas. Unha asociación cultural ou deportiva ten estatutos e regulamento de réxime interno. Así na Igrexa tamén existen normas que se recollen no Código de Dereito Canónico, que no nº 215 afirma:
“Os fieis teñen dereito a fundar e dirixir libremente asociacións para fins de caridade ou piedade, ou para fomentar a vocación cristiá no mundo; e tamén para reunirse para procurar en común eses mesmos fins”. Isto é de gran importancia para os laicos e a eles correspóndelles practicalo con responsabilidade e autonomía.
En 1991 a Conferencia Episcopal Española publicou o documento Os Cristiáns laicos, Igrexa no Mundo (C.L.I.M.) e de aí quero resaltar esta afirmación:
“Polo Bautismo os laicos son feitos fillos de Deus, membros de Cristo e do seu corpo que é a Igrexa; son consagrados coma templos do Espírito e participan da mesma misión de Xesucristo. Ao seu modo participan da triple función de Cristo, profética, sacerdotal e real, o que subliña a súa condición eclesial, a súa pertenza á Igrexa. Por iso, a “enteira Igrexa”, e cada unha das nosas Igrexas particulares non está plenamente constituída se, xunto aos bispos, sacerdotes e relixiosos, non existe un laicado adulto e corresponsable”. (nº 24)
Ante esta afirmación tan clara podemos preguntarnos: Está así constituída a nosa Igrexa? Hai ese laicado adulto e corresponsable? Queremos realmente que o haxa?
Convén recordar que na Conferencia Episcopal non se aproba e fai público ningún documento se non ten polo menos dous terzos de votos afirmativos dos seus membros. Por iso todo documento publicado ten o respaldo entre o 67 % e o 100 % dos bispos: unha clara maioría ou, no mellor dos casos, a unanimidade ou case unanimidade. Normalmente estase no segundo caso.
Pero é que ademais o documento remata cunha conclusión que a máis de un pode sorprender. Calquera pode comprobar que conclúe coas seguintes palabras: “A nova evanxelización farase, sobre todo, polos laicos, ou non se fará”. (nº 148).
Dito doutra maneira, se o peso e estilo de evanxelización non o levan os laicos nas nosas comunidades, non se está evanxelizando esta xeración. Ou, acaso non di iso o texto? Se revisamos a nosa situación ante esas afirmacións vemos que estamos moi lonxe do que a Conferencia Episcopal proclama. Quen subscribe de feito que a nova evanxelización farase polos laicos ou non se fará? Máis ben seguimos pensando que a evanxelización é cousa de bispos, cregos, relixiosos e monxas.
Ninguén a principios do século XX imaxinaba que na Igrexa española se puidese escribir o que se escribe a finais do século no C.L.I.M. en 1991. Mesmo hoxe nos resulta sorprendente a rotundidade das afirmacións que fan os bispos do noso país. Isto só ten a explicación se se cre que o Espírito Santo guía á Igrexa no seu maxisterio, aínda que logo moitos non lle fagamos caso na nosa vida cotiá.
Pero se miramos á Igrexa Católica no mundo temos datos que confirman este protagonismo dos laicos na evanxelización, pois en 1999 había 80.662 misioneiros laicos, 172.331 no 2003 e 368.520 no 2016, un incremento de 287.858 en 17 anos. En catequistas pásase de 2.449.659 en 1999 a 3.264.768 en 2016, cunha subida de 815.109.
No mesmo código de Dereito Canónico afírmase no nº  517.2:
“Se, pola escasez de sacerdotes, o Bispo diocesano considera que ha de encomendarse unha participación no exercicio da cura pastoral da parroquia a un diácono ou a outra persoa que non ten o carácter sacerdotal, ou a unha comunidade, designará a un sacerdote que, dotado das potestades propias do párroco, dirixa a actividade pastoral”.  Non son experto en dereito pero, non significa iso que un home ou muller laicos poden rexer unha parroquia? Creo que así hai que entendelo, sabendo que non poden exercer o ministerio do perdón, da Eucaristía… propios do ministerio sacerdotal.
Por iso penso que o que corresponde é aceptar estas ensinanzas e vivir conforme a elas. Que todos asumamos a corresponsabilidade que nos corresponda, e que non nos escudemos detrás dos fallos dos outros!
Delegado Episcopal de Cáritas
Categorías OpiniónEtiquetas laicosDeixa un comentario
Ciclo de conferencias “Occidente ante o século XXI”
06/03/2018 por A Nosa Voz
O ciclo de conferencias “Occidente ante o século XXI” leva como título nesta 16ª edición “Compromiso laical para unha Igrexa de futuro”. Comeza o 7 de marzo ás 20h no salón de actos da Deputación con Sebastián Mora Rosado. A intervención de Sebastián Mora, que foi Secretario Xeral de Cáritas ata decembro de 2017, leva como título “Unha fe comprometida: memoria, presenza e profecía”.
O luns 12 de marzo ás 20h no salón de actos da Deputación Provincial será o catedrático de Dereito Romano, Federico Fernández Buján, quen interveña falando do “Proceso contra Xesús. Análise histórica, escriturística e xurídica”.
O mércores 14 de marzo conclúe este ciclo o Delegado de Apostolado Segrar da Diocese de Lugo, Alfredo Losada Suárez, que presentará os “retos do laicado nunha Igrexa comprometida”
Esta edición número 16 de “Occidente ante o século XXI. Incertezas e problemas do noso tempo” está organizada pola Xunta de Confrarías de Semana Santa de Lugo e a Delegación de Misións.
Categorías DioceseEtiquetas laicosDeixa un comentario
Encontro de laicos para compartir experiencias de fe e vida
11/11/201511/11/2015 por A Nosa Voz
Con motivo do 50 aniversario do documento do Vaticano II Apostolicam Actuositatem (Decreto sobre o apostolado dos seglares), a Delegación de Apostolado Segrar de Lugo organizou a nivel diocesano un Encontro de Laicos o sábado 7 de novembro de 2015 no Seminario diocesano de Lugo.
O pasado sábado 7 de novembro, tivo lugar un Encontro de Laicos no Seminario diocesano de Lugo. Logo da oración inicial e unha breve presentación do Decreto sobre apostolado dos laicos, varias decenas de segrares participaron activamente dun traballo por grupos. Tras unha pausa-café, procedeuse a unha posta en común do realizado por seis grupos. As súas conclusións foron as seguintes:
A unión con Cristo reflíctese na alegría de vivir a fe que transparentamos. Aínda que intelectualmente sabémolo, ás veces nas nosas vidas non se mostra. O laico evanxeliza en lugares como as empresas e o traballo, onde a xerarquía non chega. De María aprendemos a aceptar a vontade de Deus, no servizo e disponibilidade.
En canto á restauración da orde temporal, a acción dos segrares diríxese á familia e a acción catequética, así como á axuda a familias necesitadas e adoptar un espírito evanxélico loitando contra o ambiente consumista.
A pertenenza á Igrexa diocesana exprésase na participación en actos comúns organizados desde a Diocese e na posibilidade de propoñer iniciativas eclesiais. Obsérvase a necesidade de promover o sentido comunitario desde grupos parroquiais. Ademais, interpela aos laicos o que non facemos ben e a escasa formación.
Os segrares non escondemos a fe nin o noso modo de vida, aínda que hai situacións en que nos atopamos perdidos para facilitar argumentos, en parte pola educación doctrinal dun Deus castigador, que contrasta cun Deus que agora nos dirixe cara á misión.
Constatamos unha crise asociativa, vinculada ao individualismo que afecta por igual na sociedade e na Igrexa. As asociacións eclesiais en xeral están moi envorcadas cara a dentro, ata se pensa que o movemento ou grupo ao que se pertence é o mellor, e obsérvase que deben cambiar algunhas actividades. Recoñecen que teñen escasa incidencia nos medios de comunicación e o ámbito cultural lucense, e o reto está no compromiso social, en abrirse a outros grupos e saír de actos repetitivos. Como suxestión proponse efectuar actividades noutros lugares da Diocese.
Existe un descoñecemento das funcións do consello diocesano e os consellos parroquiais, botándose en falta reunións de todos os grupos parroquiais.
Proponse fomentar a formación dos laicos colaborando en celebracións da palabra, sobre todo no ámbito rural. Así mesmo, na vida dos movementos e asociacións bótase en falta tanto o acompañamento dos pastores como o fortalecemento das relacións con sacerdotes e bispos (AA 25).
Resaltamos a necesidade de formación dos laicos, pero proxectada ao exterior, existindo unha preocupación polos inmigrantes e refuxiados. Para rematar, valores como o diálogo, a formación e a cooperación son vistos con fe, alegría e esperanza.
A Delegación de Apostolado Segrar pon a disposición de sacerdotes, catequistas, profesores, movementos e asociacións, no Bispado, uns folletos impresos do Decreto sobre apostolado dos laicos (Apostolicam Actuositatem), enriquecido con textos do maxisterio da Igrexa e con cuestións para o seu estudo persoal e/ou traballo en grupo.
Categorías DioceseEtiquetas laicosDeixa un comentario
Encontro informativo da Acción Católica Xeral
14/06/201415/06/2014 por A Nosa Voz
O pasado sábado,14 de xuño, a Delegación de Apostolado Segrar da Diocese de Lugo organizou un encontro de sacerdotes e tamén de laicos da Diocese de Lugo para dar a coñecer máis de preto os novos retos da Acción Católica Xeral. Estiveron presentes na reunión o Presidente e o Consiliario de Acción Católica Xeral, D. Higinio Junquera e D. Fernando Altemir. A reunión tivo lugar na parroquia do Bo Pastor de Lugo.
Categorías DioceseEtiquetas laicosDeixa un comentario
1 2 Seguinte →
Asemblea da Unión Eucarística Reparadora de Galicia 22/05/2019
Pascua do enfermo 21/05/2019
V Certame literario de poesía eucarística e microrrelato 16/05/2019
Festa de San Pascual Bailón 16/05/2019
Concurso de fotografía sobre a Eucaristía e o patrimonio relixioso 15/05/2019
Carta dos bispos de Galicia animando aos pais a solicitar Ensinanza Relixiosa na escola 14/05/2019
Retiro en silencio: Como vivían os primeiros cristiáns a teor dos Feitos dos Apóstolos? 14/05/2019
Que dereitos e obrigacións teñen os curas? 13/05/2019
Peregrinación de limegos á Catedral de Lugo 09/05/2019
Suscríbete e recibirás no teu correo electrónico as novidades da Diocese
Más información sobre las cookies
Aviso Legal – Contacto
Tweets por el @anosavoz.
Adoración Nocturna Ano da Fe apostolado segrar camino de santiago Catedral catequese celebración Centro de Orientación Familiar concerto concurso Corpiño Corpus cáritas Lugo Deus Encontro Eucarístico Lucense Ensinanza relixosa na escola exercicios espirituais familia fe formación Hospitalidade de Lourdes laicos lugo Mans Unidas migracións misioneiros misión en Lugo misións música Nadal Ofrenda do Antigo Reino de Galicia oración Pastoral da Saúde paz peregrinación publicación Sacerdotes San froilán Semana Santa Seminario Vida Consagrada vocacións Xesucristo Xornadas Abertas de Teoloxía xuventude
© 2019 • GeneratePress
A %d blogueros les gusta esto:


langs: gl gl gl gl ca gl en gl pt gl gl gl gl gl gl gl gl gl gl es gl it nl gl gl es gl gl gl gl gl gl gl en es gl it nl gl gl es gl gl gl gl gl gl gl gl gl gl gl it nl gl gl gl gl gl gl nb gl gl gl gl gl gl gl es gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl ca gl gl gl es gl gl en en es

text:
Virxe dos Ollos Grandes – A Nosa Voz
Vida e actualidade da Diocese de Lugo
Nosa Señora dos Ollos Grandes, patroa de Lugo
O vindeiro mércores, 15 de agosto, a Diocese e o pobo de Lugo, con motivo da solemnidade da Asunción da Virxe María, renderá homenaxe á súa patroa baixo a fermosa advocación da “Nosa Señora dos Ollos Grandes”. En verbas do historiador Narciso Peinado, os lucenses temos o privilexio dunha “fermosa, orixinal e feliz advocación”.
Ás doce do mediodía, o Bispo da Diocese presidirá a Eucaristía que concluirá cunha entrañable ofrenda floral na capeliña barroca dedicada a Nosa Señora. Nese momento, acompañado do Cabido da S. I. Catedral, da Alcaldesa, dunha representación do Concello e das autoridades locais e cunha nutrida representación de fieis que se congregan física e espiritualmente na Capeliña da Señora, contemplan a imaxe da Patroa e venérana con filial devoción. Estamos ante unha devoción popular moi antiga. A cantiga 77 do rei Alfonso X o Sabio, recordando os milagres da Nosa Señora, é unha testemuña veraz da devoción a María expresada nunha imaxe moi anterior á actual. Parece evidente que esta imaxe actual da Virxe representa, dun xeito moi semellante, á que o Rei Sabio lle cantou no seu día. Na imaxe actual, María está representada de pé, con manto e túnica longas; a cabeza cuberta cun veo que deixa amosar unha fermosa melena ondulada; mentras suxeita o Neno coa man esquerda, ofrécelle a este, coa dereita, o peito nutricio (daí tamén a advocación da Virxe do Leite), branco e espido; o neno viste roupas amplas, leva unha bola na man esquerda, vai descalzo e coloca a manciña dereita sobre o peitiño da súa nai.
Pero que ten, pois, de orixinal esta advocación? Máis aló do argumento da fermosura do corpo e da grandeza dos ollos expresados na imaxe, agóchase un xeito popular de entender a devoción a María, unha Marioloxía dos ollos e das miradas, substractos teolóxicos con arraigadas fundamentacións bíblicas, froito dun pensamento ben elaborado e oculto, en ocasións, detrás de pregarias e expresións relativas ao corazón humano e a sentimentos fondamente relixiosos. Neste contexto pódese entender a tradición que asegura que, inspirado nesta imaxe, compuxo San Pedro de Mezonzo a “Salve Regina”. Os ollos son o correlato do corazón, e dado que o corazón se substrae a todas as miradas porque está escondido no peito, búscaselle unha correspondencia exterior que é precisamente a dos ollos.
Nun estudo sobre María e Galicia do ano 1947, o entón coéngo mestrescola e Reitor do Seminario de Santiago, referíndose ao desterro do Bispo Odoario, a reedificación do templo de Santa María e a recuperación da imaxe da Virxe no templo, afirma: “aquella imagen cuyos ojos grandes no se apartaron un momento de su pueblo escogido, durante los días del cautiverio”. Certamente os ollos da Virxe de Lugo parécense, coa súa mirada atraínte, a un imán. Así o testemuñan centos de fieis que cada día a contemplan. Nunca está soa. É notorio para os lucenses que Ela estende a súa doce mirada sobre todos os fieis e nunca os abandona nas peticións de auxilio e socorro.
Queira Deus que aprendamos a mirar limpa e misericordiosamente a todos como Ela nos mira.
José Mario Vázquez Carballo
Vicario Xeral da Diocese
Categorías OpiniónEtiquetas Virxe dos Ollos GrandesDeixa un comentario
A Nosa Señora dos Ollos Grandes de Lugo
14/08/2017 por A Nosa Voz
A pesar do fenómeno irreversible da secularización e da laicidade da cultura contemporánea, onde os grandes relatos e acontecementos relixiosos parecen perder interese, a importante festa litúrxica da Asunción de María (o próximo día 15 de agosto) segue movendo corazóns, convocando masas e sendo causa de numerosas festas cristiás por toda a xeografía española e europea.
A nosa cidade de Lugo celebra tamén con gran solemnidade á súa Patroa, Santa María de Lugo, a Nosa Señora dos Ollos Grandes. A ela está dedicada a nosa Catedral e a súa fermosa capela coa graza arquitectónica do barroco de Casas e Novoa e coa singularísima imaxe da Virxe de alabastro policromado, anterior ao século XII.
A capela, co seu dourado e frondoso altar, onde centos de fieis participan cada día na Eucaristía e onde rezan con fonda devoción á Señora, é un espazo privilexiado de silencio e de contemplación ante a mirada misericordiosa de María. Alí, segundo unha antiga tradición compúxose a oración da Salve; a Santa María de Lugo dedica Alfonso X o sabio a cantiga 77 e o bispo Benito Murua, o 15 de agosto de 1904, fixo a coroación canónica da imaxe por concesión pontificia. Estamos pois, ante un conxunto arquitectónico e escultórico, que, o ensaísta de Friol, Celestino Fernández de la Vega, describía como “o máis notable do templo actual e algo extraordinario” (Celestino F. de la Vega, “As sete cidades do Antigo Reino de Galicia. Breviario histórico e emocional de Lugo”, en: Faro de Vigo, número especial conmemorativo do centenario (1853-1953), páx. 40). Certamente, a nosa Catedral, centro incuestionable dun culto excepcional e milenario á Eucaristía, irradiou dun modo simultaneo unha poderosa forza de devoción mariana que pode documentarse desde os primeiros tempos da Reconquista.
A festa da Asunción é sen dúbida una das máis importantes do ano litúrxico e o prototipo das primeiras festas marianas, como xa demostrei nun traballo de investigación dedicado á Virxe dos Ollos Grandes. Esta festa, chamada nas súas orixes “o día da Nai de Deus María”, no Leccionario Armenio de Xerusalén (s. V), a finais do século V céntrase sobre o Tránsito de María, que sinalando a idea dunha morte singular da nai do Señor, represéntase ao redor da Asunción. Estamos así, ante unha festa de gran rango litúrxico, moi antiga e coherente coa importancia obxectiva que a solemnidade ten, que no caso de Lugo confirma a importancia histórica do culto a Santa María.
O acontecemento da Asunción de María non significa, para os cristiáns, unha lonxanía dos seus fillos, senón unha poderosa proximidade que proxecta luz sobre a nosa existencia e sobre a historia da humanidade enteira. Por iso, pedimos e sentimos a súa axuda e consolo para afrontar as probas de cada día coa confianza de que ela, desde o ceo, míranos, coida e protexe.
Deán da Catedral de Lugo
Categorías OpiniónEtiquetas Virxe dos Ollos GrandesDeixa un comentario
A imaxe peregrina da Virxe dos Ollos Grandes en San Lourenzo de Albeiros
31/01/2014 por A Nosa Voz
Do 2 ao 9 de febreiro a parroquia de San Lourenzo de Albeiros acolle a imaxe peregrina da Virxe dos Ollos Grandes. Os actos desta semana mariana son:
Domingo 2 ás 11,45h acóllese a imaxe peregrina. Misa dos nenos.
Luns 3: María, a nosa Nai. Testemuño mariano, con D. Luciano Armas (párroco da Nova), ás 7,30 da tarde.
Martes 4: María, construtora de comunidade. Película de vídeo: A nosa Diocese, con D. Miguel Álvarez (párroco de S. Froilán), ás 7,30 da tarde.
Mércores 5: María, amiga e modelo de mocidade. Celebración da Palabra cos mozos. Coa Delegación de Mocidade. 8 da tarde
Xoves 6: María, velaquí ao teu Fillo. Exposición do Santísimo. 7,30 da tarde
Venres 7: María, amiga e modelo de mocidade. Celebración da Palabra cos mozos e seminaristas maiores. 8 da tarde
Sábado 8: Procesión de Candeas e Rosario fóra do templo. Ás 7,30 da tarde.
Domingo 9: Despedida da imaxe na Misa de 11,45 e 12,30.
Categorías ParroquiasEtiquetas Virxe dos Ollos GrandesDeixa un comentario
Asemblea da Unión Eucarística Reparadora de Galicia 22/05/2019
Pascua do enfermo 21/05/2019
V Certame literario de poesía eucarística e microrrelato 16/05/2019
Festa de San Pascual Bailón 16/05/2019
Concurso de fotografía sobre a Eucaristía e o patrimonio relixioso 15/05/2019
Carta dos bispos de Galicia animando aos pais a solicitar Ensinanza Relixiosa na escola 14/05/2019
Retiro en silencio: Como vivían os primeiros cristiáns a teor dos Feitos dos Apóstolos? 14/05/2019
Que dereitos e obrigacións teñen os curas? 13/05/2019
Peregrinación de limegos á Catedral de Lugo 09/05/2019
Suscríbete e recibirás no teu correo electrónico as novidades da Diocese
Más información sobre las cookies
Aviso Legal – Contacto
Tweets por el @anosavoz.
Adoración Nocturna Ano da Fe apostolado segrar camino de santiago Catedral catequese celebración Centro de Orientación Familiar concerto concurso Corpiño Corpus cáritas Lugo Deus Encontro Eucarístico Lucense Ensinanza relixosa na escola exercicios espirituais familia fe formación Hospitalidade de Lourdes laicos lugo Mans Unidas migracións misioneiros misión en Lugo misións música Nadal Ofrenda do Antigo Reino de Galicia oración Pastoral da Saúde paz peregrinación publicación Sacerdotes San froilán Semana Santa Seminario Vida Consagrada vocacións Xesucristo Xornadas Abertas de Teoloxía xuventude
© 2019 • GeneratePress
A %d blogueros les gusta esto:


langs: gl gl gl gl ca gl en gl pt gl gl gl gl gl gl gl gl gl gl gl it nl gl gl es gl gl gl it gl gl gl gl gl gl gl gl gl gl gl it nl gl gl es en gl gl gl gl gl es it nl gl gl es pt gl gl gl gl gl gl gl gl it nl gl gl es gl gl gl gl gl gl it nl gl gl es gl gl gl gl gl gl nb gl gl gl gl gl gl gl es gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl ca gl gl gl es gl gl en en es

text:
Vida e actualidade da Diocese de Lugo
Concerto cos dous órganos da Catedral de Lugo
O mércores 1 de xuño ás 20.45 h na Catedral celebrouse o terceiro concerto do III Festival Internacional de Órgano do Corpus en Lugo.
Había décadas que non se utilizaban conxuntamente os dous órganos da catedral: o órgano barroco e o órgano romántico, chamados tamén da epístola e do evanxeo.
Giulio Mercati, músico versátil, moi solicitado e apreciado internacionalmente. É o director do ciclo Europeo de Concertos de Órgano “A música do Peregrino” e director artístico do Festival de órgano do Corpus de Lugo.
Román Perucki, é un prestixioso organista e profesor polaco. Realizou máis de 2000 concertos de órgano e numerosos recitais en toda Europa, Estados Unidos, Xapón, Australia e México.
O Festival Internacional de Órgano do Corpus en Lugo organízase co desexo de realzar a solemnidade do Corpus. E intégrase dentro do Ciclo Europeo de Concertos de órganos “A música do Peregrino” que se desenvolve en Lugo, Lugano (Suiza), Milán e Saronno (Italia). Todos teñen como vínculo común o Camiño de Santiago.
Categorías DioceseEtiquetas concerto, Encontro Eucarístico LucenseDeixa un comentario
Grupo de apoio para nais traballadoras
– Acollida e apoio mutuo.
– Ser escoitada por outras persoas que comparten unha situación semellante.
– Un espazo de crecemento persoal (recursos compartidos, aprendizaxe recíproca, etc).
– Un banco de tempo. A posibilidade de ofrecer libremente un tempo persoal ao servizo doutras nais do grupo.
– Apoio do COF (gabinete psicolóxico, cursos, avogados…)
– Propostas de lecer conxunto e actividades organizadas.
Participar no grupo implica aceptar certos compromisos: respecto ás demais persoas do grupo, honestidade, sinceridade, liberdade.
Calquera persoa pode deixar de participar no grupo en calquera momento. Todo o que ofrece este grupo de apoio (atención aos fillos, etc.) é gratuito.
As reunións serán cada 3 semanas, os xoves pola tarde, de 19.00 a 20.30h. O primeiro xoves sería o 2 de xuño, logo 23 de xuño e 14 de xullo. A partir do 14 habería vacacións e comezaríase de novo en setembro. Realizaranse no Colexio Maristas de Lugo (Avda. Alcalde Anxo López Perez, 2 Lugo).
O grupo está coordinado polo Centro de Orientación Familiar Diocesano de Lugo. As persoas responsables do grupo son Martiño Rodríguez (Psicólogo, Director do COF Diocesano) e Teresa Botana (Relixiosa, Serva de San Xosé).
Categorías DioceseEtiquetas naiDeixa un comentario
30/05/201630/05/2016 por A Nosa Voz
A fachada Norte da nosa Catedral é testemuño vivo, co seu excelente capitel pendurado, do antiquísimo e singular privilexio eucarístico que fai de Lugo A Cidade do Sacramento. Alí móstrase, para a contemplación dos lucenses e de quen nos visitan, con beleza extraordinaria, a Última Cea esculpida. É como un preanuncio no exterior da Catedral, do gran misterio eucarístico que se venera no interior, na Capela Maior. Sen dúbida, e nisto están de acordo os estudosos do tema, que na Eucarística Igrexa Lucense, por unhas razóns concretas que aínda ignoramos, e nun tempo tamén concreto, o culto eucarístico aquí foi especial e a exposición converteuse en permanente. Segundo os nosos insignes sacerdotes diocesanos D. Francisco Vázquez Saco e D. Jaime Delgado Gómez, “na Igrexa Lucense puido iniciarse xa o culto eucarístico fóra da Misa, cara a finais do século XI”. Este argumento defendeuno por primeira vez D. Francisco Váquez Saco a partir dun famoso texto nun diploma da raíña Dona Urraca e que está datado no 21 de xaneiro de 1107 referíndose a que na nosa Catedral “celébrase con magnificencia á Divinidade, por inspiración do mesmo Deus” (Cf. Jaime Delgado Gómez, “La eucaristía en Lugo y en el arte lucense”, Lvcensia 31, 288-289).
Na historia da Igrexa, a festividade do Corpus xorde máis tardíamente. Aparece no século XIII como reacción contra as herexías que negaban a presenza real de Cristo na Eucaristía e pola forte reacción do pobo cristián. É entón cando comeza a práctica da elevación logo da consagración e cando se define, no IV Concilio de Letrán, a fe da Igrexa na presenza real. Con posterioridad, no ano 1264, institúese para toda a Igrexa a festa do Corpus Christi e, pouco despois, Santo Tomé de Aquino compón os famosos himnos eucarísticos: Pange lingua, Tantum ergo, Lauda Sion Salvatorem…; nacía así, a gran tradición eucarística que hoxe perdura en tantos pobos, cidades españolas e en todo o mundo: as alfombras de flores, as procesións, as carrozas, e entre outros obxectos do enxoval eucarístico, as belas custodias, auténticas xoias e obras de arte para expoñer o Santísimo e portar o pan consagrado nas procesións.
Desde o punto de vista do compromiso que emana da fe, desta importante festa, temos que destacar dúas cousas: en primeiro lugar a afirmación explícita de que a fe cristiá debe facerse presente e expresarse tamén nas rúas, é dicir, nos ámbitos por onde circula a existencia humana e se desenvolve a vida cotiá. E, en segundo lugar, a celebración de Cáritas, o día da caridade, porque a fe na Eucaristía, na entrega do Amor Primeiro ata o extremo, debe levar aos cristiáns a vivir esa mesma entrega do Señor e a ser solidarios cos nosos irmáns máis pobres e necesitados. E aquí tocamos un aspecto central do Corpus, que a celebración da Eucaristía con gran recollemento e reverencia e a afirmación da presenza real de Cristo, debe repercutir nas nosas vidas, no noso compromiso pola unidade e traducirse en formas de caridade. Xa san Cipriano preguntaba: Cres que celebras o sacrificio do Señor, ti que non miras para nada a caixa das esmolas, que vés á celebración dominical sen ofrenda, que tomas parte da ofrenda que trae o pobre?
Hoxe, máis que nunca, un mundo famento de pan e xustiza, desencantado, que se cre equivocadamente satisfeito co insulso materialismo, ten necesidade de saber e de saborear o único Pan que pode salvar e que dá a vida: O Corpus Christi.
Categorías OpiniónEtiquetas CorpusDeixa un comentario
Solemnidade do Corpus Christi
27/05/201630/05/2016 por A Nosa Voz
Centos de fieis asistiron o 29 de maio á celebración do Corpus Christi na Catedral.
Acompañaron a celebración o Orfeón Lucense, o coro Solo Voces, e a Banda Filharmónica de Lugo.
Logo da eucaristía, as autoridades, movementos, asociacións, confrarías, representantes das parroquias, colectivos doutros países con presenza na nosa Diocese e fieis participaron na procesión de Corpus polas rúas da cidade. Tamén asistiron nenos de Primeira Comuñón. Durante o percorrido o Grupo Tradicional “Os Xílgaros de Lugo” dirixido por Óscar Pérez e o grupo de baile tradicional de “Espazo Artístico 10”, dirixido por Xabier Iglesias, interpretaron danzas en Ofrenda ao Santísimo Sacramento.
Na súa homilía, o Bispo de Lugo, Mons. Alfonso Carrasco Rouco, recalcou o especial significado que a festa do Corpus Christi ten na nosa cidade e na nosa Diocese: “Ante o Santísimo Sacramento expresamos a conciencia que temos de nós mesmos, da nosa fe e da nosa identidade”.
“Ao instituir a Eucaristía, – continuou Mons. Alfonso- o Señor non só nos di que morrerá na cruz e resucitará por nós e pola nosa salvación; senón que tamén se nos dá El mesmo como alimento, como pan de vida (…) O sacramento da Eucaristía significa que o Señor sálvanos conseguindo que a súa vida e o seu amor entren tamén no noso corazón, que lata ao unísono co seu, que recibamos o seu Espírito. Sálvanos restaurando a nosa responsabilidade e a nosa dignidade”.
Nesta festa do Corpus, que celebramos con toda solemnidade e na que honramos o Corpo de Cristo expresamos e “afirmamos que o seu amor é a nosa esperanza, que esta amizade única que El establece no mundo é o camiño da vida e da verdade. E polo tanto confiamos na grandeza deste don eucarístico para renovar a nosa persoa, a nosa relación co próximo e con todo o mundo. (…) Coa súa vida entregada o Señor maniféstanos que todo o meu é voso, como todo o voso é meu. Tamén as vosas penas e a vosa morte é miña; como o meu amor, o amor inmortal de Deus que alenta no meu corazón, a miña vida resucitada é vosa”
Terminou a súa homilía recordando que o Corpus é tamén a festa de Cáritas: “Non esquezamos nunca como o Señor nos amou, contemplémolo sempre no Santísimo Sacramento; para poder amarnos tamén así os uns aos outros. Non esconderemos entón o rostro ante o sufrimento, recoñeceremos as necesidades e as miserias, os nosos propios pecados, practicaremos a xustiza; movidos íntimamente por este sacramento da unidade, da caridade e da paz”.
Categorías DioceseEtiquetas CorpusDeixa un comentario
Primeiros actos do V Encontro Eucarístico Lucense
27/05/2016 por A Nosa Voz
Adoración eucarística en Antas de Ulla
O xoves 26 de maio iniciáronse os actos do V Encontro Eucarístico Lucense en Antas de Ulla, onde ás 19:30 h houbo unha adoración eucarística dirixida polo Vicario para a Nova Evanxelización da Diocese de Ourense Francisco José Prieto.
O mesmo día ás 20h na Catedral celebrouse o Xoves Eucarístico, con Eucaristía e procesió
O venres 27 maio na Catedral ás 20:45h primeiro concerto do III Festival Internacional de Órgano –“Adoro te devote”- con Jean-Christophe Geiser, organista da Catedral de Lausanne e un dos mellores organistas europeos. Será un repertorio espectacular tanto pola calidade como pola facilidade para escoitar para xente que non estea familiarizada con este tipo de música.
Categorías DioceseEtiquetas Encontro Eucarístico LucenseDeixa un comentario
1 2 … 10 Seguinte →
Asemblea da Unión Eucarística Reparadora de Galicia 22/05/2019
Pascua do enfermo 21/05/2019
V Certame literario de poesía eucarística e microrrelato 16/05/2019
Festa de San Pascual Bailón 16/05/2019
Concurso de fotografía sobre a Eucaristía e o patrimonio relixioso 15/05/2019
Carta dos bispos de Galicia animando aos pais a solicitar Ensinanza Relixiosa na escola 14/05/2019
Retiro en silencio: Como vivían os primeiros cristiáns a teor dos Feitos dos Apóstolos? 14/05/2019
Que dereitos e obrigacións teñen os curas? 13/05/2019
Peregrinación de limegos á Catedral de Lugo 09/05/2019
Suscríbete e recibirás no teu correo electrónico as novidades da Diocese
Más información sobre las cookies
Aviso Legal – Contacto
Tweets por el @anosavoz.
Adoración Nocturna Ano da Fe apostolado segrar camino de santiago Catedral catequese celebración Centro de Orientación Familiar concerto concurso Corpiño Corpus cáritas Lugo Deus Encontro Eucarístico Lucense Ensinanza relixosa na escola exercicios espirituais familia fe formación Hospitalidade de Lourdes laicos lugo Mans Unidas migracións misioneiros misión en Lugo misións música Nadal Ofrenda do Antigo Reino de Galicia oración Pastoral da Saúde paz peregrinación publicación Sacerdotes San froilán Semana Santa Seminario Vida Consagrada vocacións Xesucristo Xornadas Abertas de Teoloxía xuventude
© 2019 • GeneratePress
A %d blogueros les gusta esto: